ΔΙΕΚΠΕΡΑΙΩΣΗ ΣΥΝΤΑΞΕΩΝ: Τρεις ταχύτητες για έξοδο - εξπρές από το ΙΚΑ\nTαχύτερη έξοδο στη σύνταξη εξασφαλίζουν μια σειρά διατάξεων, που εφαρμόζονται στο ΙΚΑ. Με τη μειωμένη σύνταξη ο ασφαλισμένος μπορεί να «αποχωρήσει» από την εργασία του έως και πέντε χρόνια νωρίτερα, ωστόσο θα υποστεί μία περικοπή στο καταβαλλόμενο ποσό.\nΤο ΙΚΑ για να χορηγήσει πρόωρη σύνταξη έχει ως προαπαιτούμενο την ύπαρξη 100 τουλάχιστον ημερών ασφάλισης κάθε χρόνο τα τελευταία 5 έτη πριν από την υποβολή του σχετικού αιτήματος. Οι ημέρες ασφάλισης αυτές είναι απαραίτητο να είναι πραγματική ασφάλιση αλλά μπορούν να προσμετρηθούν σε αυτές οι επιδοτούμενες ημέρες ανεργίας από τον ΟΑΕΔ.\nΕπομένως πρέπει ο εργαζόμενος στην περίπτωση που επιθυμεί να συνταξιοδοτηθεί με μειωμένη σύνταξη στη απευκτέα περίπτωση που καταγγελθεί η σύμβαση εργασίας του ή είναι άνεργος και δεν πληροί την εν λόγω προϋπόθεση είτε να αναζητήσει νέα εργασία ώστε να συμπληρώσει τις 100 ημέρες ανά έτος ή να ασκήσει το δικαίωμα της προαιρετικής ασφάλισης.\nΧρειάζεται στο σημείο αυτό να σημειωθεί ότι στην περίπτωση της προαιρετικής ασφάλισης δεν είναι δυνατός ο περιορισμός της στις 100 ημέρες ανά έτος αλλά είναι συνεχόμενη και καλύπτει πλήρως 300 ημέρες χωρίς τη δυνατότητα διακοπής και επανάληψης της.\nΟ συγκεκριμένος χρόνος των 100 ημερών δεν μπορεί να καλυφθεί ούτε με εξαγορά πλασματικών ετών του ν. 3863/2010 ούτε με εξαγορά στρατιωτικής θητείας. Ιδιαίτερα σημαντικό είναι πως δεν ισχύει η πρόσθετη προϋπόθεση των 100 ημερών ανά έτος για τη θεμελίωση δικαιώματος με το καθεστώς των μητέρων ανήλικων τέκνων.\nΜε βάση τη νομοθεσία, το ΙΚΑ χορηγεί σύνταξη με τουλάχιστον 4.500 ημέρες ασφάλισης. Ο εν λόγω χρόνος αφορά πραγματική ασφάλιση, αυτασφάλιση, πλασματικούς χρόνους και επιδοτούμενα διαστήματα. Μπορεί δε να συμπληρωθεί και με χρονικά διαστήματα από άλλους φορείς ασφάλισης σύμφωνα με τις διατάξεις της διαδοχικής ασφάλισης.\nΑναρτήθηκε από ΜΑΙΡΗ ΒΑΣΙΛΕΙΟΥ στις 1:02 μ.μ.


«ΟΙ ΔΥΟ ΠΑΠΕΣ»: Τάνγκο στο Βατικανό… ::\nHome > «ΟΙ ΔΥΟ ΠΑΠΕΣ»: Τάνγκο στο Βατικανό…\nΠώς να μην θαυμάσεις μια τόσο άψογη εκτέλεση σεναριακής σταυροβελονιάς, δύο λαμπερούς πρωταγωνιστές που γοητεύουν με την ερμηνεία τους, και το γεμάτο ατάκες μαεστρικό χιούμορ αυτής της ταινίας; Όσο εθισμένος κι αν είσαι πλέον στην ταχύτητα εναλλαγής εικόνων, είναι αμαρτία να χάσεις αυτό το ρεσιτάλ υψηλής αντιπαράθεσης ρόλων, αυτή την υψηλού επιπέδου επίδειξης ηθοποιίας… ένα τέτοιο τανγκό είναι αμαρτία να το χάσετε τέκνα μου!\nΈνα τανγκό, μα τι τανγκό και μία ματσάρα Γερμανίας – Αργεντινής όχι απλά σε επίπεδο θεολογικό και φιλοσοφικό, αλλά και σε απόλυτα σύγχρονα θέματα όπως το μεταναστευτικό, οι εκτρώσεις, η ομοφυλοφιλία και βέβαια η παιδοφιλία των ιερωμένων. Διαφωνίες και διαφορές ανάμεσα στους 2 άντρες που παρουσιάζονται άλλοτε με συντονισμένο αργό βηματισμό κι άλλοτε με γοργό, ενώ το πνευματώδες χιούμορ θυμίζει την γλυκιά και χαρούμενη μουσική απ’ το πιάνο του Γερμανού Πάπα!!\nΟι εμμονές και ο δογματισμός θ’ αγκαλιστούν με την αλλαγή και την εξιλέωση, οι εξομολογήσεις θα αλαφρώσουν τις καρδιές και η συγχώρεση θα κοιτάξει στα μάτια την ταπεινότητα και η δημιουργία μιας σπουδαίας φιλίας έχει βάλει τα πιο γερά θεμέλιά της. Ασφαλώς και το σενάριο είναι προιόν μυθοπλασίας, όμως διαθέτει τόση εξυπνάδα και ισορροπία, τόσο οξυδέρκεια και πνεύμα που το δίωρο κυλά σαν νεράκι, παρά την στατικότητα της κάμερας και τα κουραστικά κοντινά πλάνα.\nΕίναι γλυκιά και βαθιά ανθρώπινη, με το χιούμορ να διαδέχεται άψογα το δράμα και σίγουρα η κορυφαία διπλή υποψηφιότητα της χρονιάς με την καταπληκτική πνευματώδη μονομαχία να σε κρατά ως το τελευταίο πλάνο!


Νίκη – μισή πρόκριση για την Λειψία στη Ρωσία – Enwsi.gr\nΝίκη – μισή πρόκριση για την Λειψία στη Ρωσία\nΓιάννης Κορομηλάς 05/11/2019 23:12\tΣχολίασε\nΗ Λειψία νίκησε και την Ζενίτ στη Ρωσία.\nΑσταμάτητη δείχνει η Λειψία. Μετά και την οχτάρα στην Μάιντς, νίκησε και την Ζενίτ στο Champions League (2-0) και είναι μία… «ανάσα» μακριά από την πρόκριση – για πρώτη φορά στην ιστορία της» σε φάση νοκ – άουτ του Champions League.\nΑνώτεροι σε όλη τη διάρκεια του αγώνα από την αντίπαλό τους οι Γερμανοί. Ο Ντέμε πέτυχε το πρώτο τέρμα και δικαίωσε την κυριαρχία της Λειψίας, παίρνοντας την επαναφορά από φάουλ του Ζάμπιτσερ που κόντραρε στο τείχος και στέλνοντας… συστημένο σουτ στη δεξιά γωνία.\nΟι Ρώσοι προσπάθησαν να αντιδράσουν αλλά η Λειψία δεν είχε πρόβλημα να προστατεύσει το μηδέν. Μάλιστα, στο 63′, διπλασίασε τα τέρματα της, έπειτα από υπέροχη κάθετη του Φόρσμπεργκ, που έβγαλε τον Ζάμπιτσερ στην πλάτη της άμυνας και του επέτρεψε να κάνει ένα εξαιρετικό τελείωμα και να «κλειδώσει» το ματς.\nΕτικέτες Ζενίτ λειψία ρωσία Τσάμπιονς Λιγκ


FAQ | Dildo Tattoo & Piercing Studio\nσυχνες ερωτησεις για PIERCING ΚΑΙ TATTOO\nΚατά τη μακροχρόνια παρουσία μας στο χώρο του body piercing στην Αθήνα (τα τελευταία 18 χρόνια) με μεγάλη αυτοπεποίθηση μπορούμε να χαρακτηρίσουμε το dildo tattoo studio ως το καλύτερο piercing studio στην Ελλάδα, με πραγματικά χιλιάδες (ικανοποιημένους) πελάτες από όλη τη πόλη μας, από την επαρχία αλλά και τουρίστες από το εξωτερικό.\nΜέσα σε αυτά τα χρόνια η εξοικείωση του ελληνικού κοινού με το body piercing έχει μεγαλώσει, ο κόσμος είναι καλύτερα ενημερωμένος, οι μύθοι και οι ανακρίβειες του παρελθόντος σιγά σιγά περιορίζονται.\nΟι ερωτήσεις που έχουμε κληθεί να απαντήσουμε είναι πραγματικά πάρα πολλές και διαφορετικές , που κάποιες από αυτές μας ξαφνιάζουν ακόμα. Υπάρχουν όμως και άλλες συχνές, σίγουρα λογικές και το κυριότερο δικαιολογημένες ερωτήσεις που μας κάνετε, καθώς η διαδικασία που πραγματοποιούνται τα piercings, οι γενικές συμβουλές, η διάρκεια επούλωσης, τα πράγματα που πρέπει να κάνουμε, και αυτά που πρέπει να αποφύγουμε διαφέρουν σε κάθε piercing, αλλά και ανάλογα με την εμπειρία και το σκεπτικό του κάθε studio.\nΈτσι λοιπόν, 10 από τις συχνότερες και πιο δικαιολογημένες ερωτήσεις σχετικά με το body piercing και τα microdermals θα προσπαθήσουμε να απαντήσουμε παρακάτω.\nΕίναι με ραντεβού;\nΣτο dildo tattoo studio τα body piercings και τα microdermals γίνονται στις ώρες λειτουργίας, συνήθως με ραντεβού! Απλά με μια τηλεφωνική επικοινωνία για να δούμε τη διαθεσιμότητα μας και μπορείς να κανονίσεις τη μέρα και την ώρα. Όταν θα έρθεις στο κατάστημα μας μέχρι να σου εξηγήσουν στην υποδοχή τη διαδικασία και την περιποίηση και να εξοικειωθείς λίγο με το χώρο του καταστήματος, θα έρθει η ώρα να κάτσεις στη καρέκλα του piercing.\nΣε όλα τα piercing (από την απλή τρύπα στο αυτί, μέχρι τη τρύπα στον αφαλό και τα εμφυτεύματα) ο κίνδυνος μόλυνσης είναι υπαρκτός. Όσο διαρκεί η διαδικασία επούλωσης, η ανοιχτή πληγή μπορεί να είναι εκτεθειμένη και αν δεν είμαστε τυπικοί στην περιποίηση μας, υπάρχει κίνδυνος μόλυνσης (ήπιας τις περισσότερες φορές, μόλυνσης παρ’όλα αυτά).\nΘα μου πέσει το φρύδι/θα χάσω τη γεύση μου/θα μπορώ να θηλάσω;\nΤο βασικότερο και σημαντικότερο στοιχείο της φιλοσοφίας μας είναι η ασφάλεια και η υγιεινή του πελάτη. Ποτέ δεν θα κάναμε κάτι που θα μπορούσε να επιφέρει τέτοια αποτελέσματα. Τα eyebrow/tongue/nipple piercings δεν επηρεάζουν τέτοιες λειτουργίες του οργανισμού και οι παραπάνω ανησυχίες είναι αβάσιμες. Ασφαλής διαδικασία στη διάρκεια του piercing και αυστηροί κανόνες υγιεινής κατά την περιποίηση είναι όσα πρέπει να γνωρίζεις.\nΜια ερώτηση που ακούμε πολύ συχνά είναι το κατά πόσο το εκάστοτε piercing πονάει.\nΤο σημαντικότερο είναι ότι η διαδικασία γίνεται με το καλύτερο και πιο ανώδυνο τρόπο από έναν επαγγελματία με 18 χρόνια εμπειρίας και χιλιάδες piercings στο ενεργητικό του. Επίσης διαρκεί πολύ λίγη ώρα και στις περισσότερες περιπτώσεις, εκείνη τη στιγμή ο πόνος είναι σχετικά ανεπαίσθητος. Από εκεί και πέρα η ευαισθησία ή η ανοχή του καθενός είναι διαφορετική και καθορίζει αν τελικά πονέσει λιγάκι (αν έχεις φόβο ή ανησυχία για βελόνες και διαδικασία, ενημέρωσέ μας).\nΜε βελόνα ή με πιστόλι;\nΣε οπουδήποτε σημείο του σώματος σου και αν αποφασίσεις να κάνεις piercing πρέπει να ξέρεις ότι η μέθοδος “πιστόλι” θεωρείται πλέον εκτός από ξεπερασμένη και “απαγορευμένη”. Αρχικά καταστρέφει τους ιστούς στο σημείο και πονάει αρκετά. Στη συνέχεια δυσκολεύει πολύ τη διαδικασία επούλωσης αφού η πίεση που ασκείται από το μη αιχμηρό αντικείμενο που διαπερνά το σημείο (δηλαδή το σκουλαρίκι) είναι πολύ μεγαλύτερη από την πίεση που ασκεί η βελόνα, με αποτέλεσμα το πιστόλι να δημιουργεί πολύ μεγαλύτερο τραυματισμό στο σημείο. Η απάντηση λοιπόν είναι body piercing με βελόνα ΜΟΝΟ.\nΤι πρέπει να προσέχω μετά;\nΠολύ σημαντική ερώτηση και απλή απάντηση… Σε γενικές γραμμές τηρούμε βασικούς κανόνες υγιεινής, δεν πιάνουμε τα piercings με βρώμικα χέρια , δεν φέρνουμε την τρύπα σε επαφή με βρώμικες επιφάνειες ή κατοικίδια ζώα και είμαστε τυπικοί με τις οδηγίες καθαρισμού ανάλογα με το σημείο.\nΜπορώ να πάω για μπάνιο;\nΣε μια χώρα σαν την Ελλάδα με πολύ ζέστη ήλιο και θάλασσα η ερώτηση αυτή είναι αυτονόητη και η απάντηση απλή… Μπαίνουμε στη θάλασσα αλλά όχι σε πισίνα και συνεχίζουμε να τηρούμε τους κανόνες υγιεινής και την περιποίηση.\nΠως κάνουμε microdermal piercing;\nΗ διαδικασία του microdermal piercing είναι σχετικά απλή μόνο που περιλαμβάνει μια βελόνα βιοψίας (dermal punch) αντί για τη βελόνα του piercing\nΜπορώ να διαλέξω ότι σκουλαρίκι θέλω;\nΤο πρώτο σκουλαρίκι που βάζουμε σε κάθε τρύπα έχει συγκεκριμένες προδιαγραφές σε μέγεθος, πάχος και υλικό καθώς επίσης και την δυνατότητα να μπει σε υγρό κλίβανο για αποστείρωση. Έτσι δεν μπορούμε να διαλέξουμε το αρχικό σκουλαρίκι. Μπορούμε να αλλάξουμε όμως μετά από συγκεκριμένο χρονικό διάστημα, διαφορετικό για κάθε piercing (από δύο βδομάδες μέχρι ένα μήνα).\nΕίμαι κάτω από 18 μπορώ να κάνω piercing?\nΜπορείς να κάνεις piercing αρκεί να σε συνοδεύει κηδεμόνας ή να έχεις έγγραφη άδεια από αυτόν.\nΟ χώρος του ΤΑΤΤΟΟ στην Ελλάδα τα τελευταία χρόνια έχει μια αλματώδη εξέλιξη με την διείσδυση του στην κοινωνία και ειδικά στις νεότερες ηλικίες να είναι πλέον αρκετά μεγάλη. Σχεδόν όλοι οι άνθρωποι ηλικίας 18-40 ετών είτε έχουν ΤΑΤΤΟΟ είτε έχουν στο περιβάλλον τους κάποιον που έχει τουλάχιστον ένα.\nΈτσι οι περισσότεροι έχουν μια σχετική εικόνα για το ΤΑΤΤΟΟ που κάποιες φορές είναι ρεαλιστική και κάποιες άλλες όχι. Πάντα ο καλύτερος τρόπος είναι να ρωτάς κάποιον που εμπιστεύεσαι (ακόμα και τις ποιο απλές και κοινές ερωτήσεις) και στη συνέχεια να διασταυρώσεις τις πληροφορίες που πείρες. Οι επαγγελματίες του χώρου είναι σίγουρα οι καταλληλότεροι να σου δώσουν τέτοιες πληροφορίες και αυτό θα προσπαθούμε να κάνουμε παρακάτω , απαντώντας στις 10 συνηθέστερες ερωτήσεις που δεχόμαστε σε σχέση με το ΤΑΤΤΟΟ.\nΌπως λέμε και για την αντίστοιχη ερώτηση στις FAQ του body piercing ο πόνος είναι κάτι υποκειμενικό… επίσης τα σημεία που πονάει ο καθένας μας διαφέρουν. Ένας παράγοντας που παίζει σημαντικό ρόλο είναι το μέγεθος (και αντίστοιχα ο χρόνος) του ΤΑΤΤΟΟ. Ένας άλλος παράγοντας είναι το είδος του TATTOO (γραμμικό, με σκιές, dotting κλπ). Επίσης κάτι που παίζει σημαντικό ρόλο είναι η καλή προετοιμασία τις προηγούμενες μέρες. Ένας ξεκούραστος και μη ταλαιπωρημένος οργανισμός, είναι σύμμαχος για το ΤΑΤΤΟΟ.\nΈνα από τα σημαντικά πράγματα που ενδιαφέρουν σχεδόν κάθε πελάτη είναι και το κόστος του νέου του ΤΑΤΤΟΟ. Οι παράγοντες που καθορίζουν τη τιμή ενός σχεδίου είναι πολλοί, μερικοί από αυτούς είναι το ακριβές μέγεθος, το επίπεδο δυσκολίας, οι λεπτομέρειες, ο χρόνος που θα χρειαστεί κλπ. Όταν θα έχουμε καταλήξει σε όλα τα παραπάνω, μπορούμε να δώσουμε και το κόστος..\nΠοτέ μπορώ να το κάνω;\nΚαι σε αυτή τη περίπτωση η απάντηση μας εξαρτάται από πολλούς παράγοντες. Για μικρά σχέδια υπάρχει ακόμα και η δυνατότητα walk in, αν όμως θέλεις συγκεκριμένο style από κάποιον από τους tattoo artists μας ,θα πρέπει να εξετάσουμε τη διαθεσιμότητα του σε σχέση με τη δικιά σου. Σε γενικές γραμμές η εξυπηρέτηση μας είναι γρήγορη και κάποιες φορές ακόμα και άμεση.\nΤι πρέπει να προσέχω/τι πρέπει να κάνω μετά;\nΗ γενική ιδέα για τη φροντίδα μετά από ένα TATTOO μπορεί να μπει ακόμα και σε μια πρόταση… Υγιεινή (λόγω της πληγής που θα υπάρχει), καθαριότητα και ενυδάτωση.\nΗ διασφάλιση της υγιεινής περιλάβει την προστασία του σημείου από επιφάνειες που μπορεί να μην είναι τόσο καθαρές ακόμα και στο ίδιο μας το σπίτι. Η καθαριότητα έχει να κάνει με την διασφάλιση του παραπάνω μέσω του πλυσίματος του TATTOO το λιγότερο 3 φορές τη μέρα, και η ενυδάτωση διασφαλίζει την ομαλή επούλωση της πληγής. Επίσης αποφεύγεις γυμναστική, πισίνα, θάλασσα και ιδρώτα για ένα χρονικό διάστημα. Περισσότερες πληροφορίες για τη συγκεκριμένη ερώτηση θα βρεις στο section του site μας με τις περιποιήσεις.\nΤι πρέπει να έχω κάνει πριν έρθω στο ραντεβού μου για ΤΑΤΤΟΟ;\nΕίτε έχεις κλείσει ραντεβού για ένα μεγάλο σχέδιο είτε για ένα μικρό TATTOO καλό είναι να έρθεις ξεκούραστος, φαγωμένος και ενυδατωμένος. Απέφυγε αλκοόλ και ξενύχτι. Όλα τα άλλα μπορείς να τα αφήσεις σε μας.\nΕίναι με ραντεβού.\nΑν ενδιαφέρεσαι για ένα μεγάλο σχέδιο καλό είναι να το έχουμε προγραμματίσει νωρίτερα και να υπάρχει κλεισμένο ραντεβού. Για απλούστερα και μικρότερα σχέδια υπάρχει μεγάλη πιθανότητα να γίνουν και χωρίς ραντεβού.\nΜε ποιον θα το κάνω;\nΑν έχεις μια συγκεκριμένη αγάπη και αδυναμία σε κάποιον από τους TATTOO artists μας δεν θα σου χαλάσουμε χατίρι. Αν όμως θες να στο κάνει ο καταλληλότερος με βάση το σχέδιο και το style που σε ενδιαφέρει θα αποφασίσουμε μαζί στην υποδοχή για το ποιος τελικά θα ταιριάξει καλύτερα στις ανάγκες και τα θέλω σου.\nΕίμαι κάτω των 18 ετών, μπορώ να κάνω ΤΑΤΤΟΟ?\nΑν πιστεύεις ότι έχει η έρθει η ώρα για το πρώτο (ή το επόμενο ΤΑΤΤΟΟ σου) πριν να κλείσεις το 18ο έτος της ηλικίας σου, θα πρέπει πρώτα να έχεις “ψήσει” έναν από τους δύο γονείς/κηδεμόνες σου. Με μια επικυρωμένη δήλωση του νόμου 105 που να αναφέρει ότι σου επιτρέπει να κάνεις ΤΑΤΤΟΟ και την ταυτότητα σου μπορείς να κάνεις.\nΠοτέ είναι η κατάλληλη εποχή;\nΤο νέο σου ΤΑΤΤΟΟ πρέπει να μείνει εκτός θάλασσας και πισίνας για όσο διαρκεί η επούλωση του. Αυτό μπορεί να είναι από 2 έως 4 εβδομάδες ανάλογα με το ΤΑΤΤΟΟ, το σημείο, το μέγεθος, το δέρμα σου αλλά και την ικανότητα του οργανισμού σου να επουλώνει τις πληγές του. Επίσης για το ίδιο διάστημα δεν μπορείς να χρησιμοποιήσεις αντηλιακό. Έτσι ανάλογα με τα ενδιαφέροντα σου και τις ασχολίες σου μπορείς να οργανώσεις ποτέ σε βολεύει να κάνεις TATTOO.\nΈχω ένα συγκεκριμένο πρόβλημα υγείας, μπορώ να κάνω ΤΑΤΤΟΟ; Τι πρέπει να κάνω μετά;\nΣε αυτή την πολύ σοβαρή ερώτηση ο καταλληλότερος να απαντήσει είναι ο γιατρός σου. Μπορεί να έχουμε γνώσεις πρώτων βοηθειών, γνώσεις αποστείρωσης, και κάποιες βασικές γνώσεις για τις ιδιότητες του ανθρώπινου δέρματος και σώματος, αλλά σε καμία περίπτωση δεν μπορούμε να δώσουμε μια τέτοια απάντηση, που χρειάζεται τις γνώσεις του προσωπικού σου γιατρού.\nΕπίσης καλό θα είναι οποιαδήποτε τέτοια συζήτηση να γίνει από κοντά ή με ερώτηση που θα μας στείλεις στο mail μας ή στα social media.\nσυχνες ερωτησεις για TATTOO απο τους Artists


Επαναγεμιζόμενο Φιαλίδιο Σπρέι για Άρωμα 6 ml Χρώματος Μαύρο SPM DB3630\nΑρχική/Προσωπική Φροντίδα/Συσκευές/Είδη Ταξιδίου/Επαναγεμιζόμενο Φιαλίδιο Σπρέι για Άρωμα 6 ml Χρώματος Μαύρο SPM DB3630\nΕπαναγεμιζόμενο Φιαλίδιο Σπρέι για Άρωμα 6 ml Χρώματος Μαύρο SPM DB3630 ×\nΚωδικός προϊόντος: DB3630\nΚερδίζεις: 3,00 € (-50%)\nΕσωτερικό γυάλινο δοχείο\nΣφραγίζει για την ασφάλεια του αρώματος\nΓεμίζει εύκολα από το μπουκάλι\nΤο επαναγεμιζόμενο φιαλίδιο σπρέι, διαθέτει εσωτερικό γυάλινο δοχείο με χωρητικότητα 6 ml και εξωτερική κατασκευή από αλουμίνιο. Μπορεί να γεμίσει πολύ εύκολα από οποιοδήποτε μπουκάλι αρωμάτων. Σφραγίζει, ώστε το άρωμά σας να παραμένει ασφαλές μέσα στην τσάντα.\nΙδανική επιλογή για να έχετε το άρωμά σας παντού μαζί σας, στην τσάντα, στο νεσεσέρ, στο γραφείο, στις εξόδους, σε ταξίδια, στο αεροπλάνο και όπου αλλού βρίσκεστε. Ειδικά σχεδιασμένο για άνδρες και γυναίκες.\nSPM Νεσεσέρ Ταξιδίου SPM Χρώματος Γκρι VL3361\nSPM Επαναγεμιζόμενο Φιαλίδιο Σπρέι για Άρωμα 6 ml Χρώματος Ροζ SPM DB3631\nSPM Σετ 5 Αδιάβροχα Τσαντάκια Ταξιδίου σε Διάφορα Μεγέθη Χρώματος Πράσινο SPM 5pcluggorgan-green\nSPM Νεσεσέρ Ταξιδίου SPM Χρώματος Καφέ VL3362


Νικήτας Πήλιουρας: Χρωστάω στη γυναίκα της ζωής μου | Andro\nΣτο ασανσέρ κάποιου ξενοδοχείου στην Μονμάρτη. Η κατάληξη μιας υπέροχης, επεισοδιακής βραδιάς.\nΈνα ζευγάρι μεσήλικων Ασιατών που καθόταν στη διπλανή σειρά μάς κοίταζε με όψη βουβής απόγνωσης. Θα μπορούσαν να μας έκαναν κάποια παρατήρηση, αν δεν ήταν τόσο αυστηρά διακριτικοί: εμείς συνεχίζαμε να καβγαδίζουμε, σχεδόν σαν να μην τρέχει τίποτα, ανταλλάσσοντας άγαρμπες ειρωνίες. Θυμάμαι ότι εγώ, κάποια στιγμή, ανέβασα τα ντεσιμπέλ πάνω απ’ τα επίπεδα επιφυλακής για την Κεντρική Ευρώπη – και σίγουρα, σε πρωτοφανή επίπεδα για τους φιλήσυχους Ασιάτες. Εκείνη σταμάτησε να μου μιλάει κι εγώ συνέχισα να μονολογώ (σε πιο χαμηλούς τόνους τώρα), κατηγορώντας τη για πράγματα που ούτε που θα θυμόμουν λίγο λεπτά αργότερα. Ήταν παραμονή Χριστουγέννων, μερικά χρόνια πριν, στο τρένο από Λονδίνο για Παρίσι, όπου μας προσφέρθηκε σαμπάνια, αλλά δεν αγγίξαμε τα ποτήρια.\nΑνάμεσα στο πλήθος των ανθρώπων που διασκέδαζαν, μου κράτησε τα χέρια και μου είπε πως όσα κι αν είπαμε πιο πριν μπορούν να μείνουν για πάντα εκεί που ειπώθηκαν, δηλαδή κάπου στον βυθό της Μάγχης.Tweet\nΌταν τελικά, φτάσαμε στο Gare du Nord, στο Παρίσι, είχε αρχίσει να ρίχνει χιονόνερο. Εκείνη στεκόταν αμήχανη απέναντί μου, γυρίζοντας το βλέμμα της αλλού, ενώ η χαρούμενη γιορτινή ατμόσφαιρα έμοιαζε στημένη εκεί, αποκλειστικά για μας, αλλά μόνο για να μας κάνει να αισθανθούμε χειρότερα. Σκέφτηκα πως σε λίγες μόνο ημέρες (την παραμονή της Πρωτοχρονιάς, αυτήν τη φορά) θα κλείναμε δέκα ολόκληρα χρόνια σαν ζευγάρι, και μου ήρθαν στιγμιαία στο μυαλό, όλα τα ευτυχισμένα, περίεργα, δύσκολα, μαγικά και μονότονα Χριστούγεννα που είχαμε περάσει μαζί. Γιατί ήμασταν από εκείνες τις σπάνιες περιπτώσεις όπου ένας σχεδόν εφηβικός έρωτας φαίνεται ότι μπορεί να κρατήσει μια ζωή. Αλλά το σπουδαιότερο, ίσως, ήταν ότι είχαμε μια σχέση που, λίγο έως πολύ, μας είχε διαμορφώσει ως προσωπικότητες.\nΘα ήθελα να ξέρω ότι μου χρωστάει ό,τι χρωστάω κι εγώ σ’ εκείνη, δηλαδή τα πάντα, αλλά μου φαίνεται κάπως άδικο. Γιατί η Γαρυφαλλιά είναι πιο χαρισματική, πιο συγκροτημένη και σίγουρα περισσότερο ανθεκτική από μένα και το γεγονός ότι μοιράζομαι τη ζωή μου μαζί της μου δίνει κάθε μέρα κι έναν καινούργιο λόγο να ξεκινώ με αισιοδοξία τη μέρα μου. Τις στιγμές που τα έβλεπα όλα μάταια, εκείνη θα δυνάμωνε τη μουσική και, όταν φούσκωνε ο εγωισμός μου, δεν θα μου χαριζόταν με τίποτα. Πιθανόν να ήμουν ο ίδιος και χωρίς τη Γαρυφαλλιά, αλλά ακόμα κι αν μπορούσα να γυρίσω το χρόνο πίσω, δεν θα θυσίαζα τίποτα απ’ όσα έχουμε ζήσει μαζί, για να το μάθω.\nΕκείνο το βράδυ, λίγο προτού φτάσουμε στο ξενοδοχείο, κάναμε μια στάση σε ένα μικρό τζαζ μπαρ. Ανάμεσα στο πλήθος των ανθρώπων που διασκέδαζαν, μου κράτησε τα χέρια, μου χαμογέλασε και μου είπε πως ό,τι κι αν είπαμε πιο πριν δεν τα άκουσε κανείς άλλος, γιατί κανείς στο βαγόνι δεν μιλούσε ελληνικά και πως όλα μπορούν να μείνουν για πάντα εκεί που ειπώθηκαν, δηλαδή κάπου στον βυθό της Μάγχης. Της το χρωστάω.\nΔιαβάστε ακόμα: Ο Αλέκος Παπαδάτος του “LOGICOMIX” χρωστάει στον πατέρα του τα σκίτσα και τις αξίες του.\nερωτας ζευγάρι παρίσι Πήλιουρας σχέση


Πόσο κρίμα! Το διαζύγιο λύγισε τον Σάκη Ρουβά - PISTEPSETO\nHome Gossip Πόσο κρίμα! Το διαζύγιο λύγισε τον Σάκη Ρουβά\npistepseto.net 12:40:00 π.μ. Gossip,\nΜίλησε για την πιο δύσκολη στιγμή στη ζωή του.\nΟι στιγμές ήταν δύσκολες, που ακόμη δεν μπορεί να της βγάλει από το μυαλό του. Ο λόγος για τον Σάκη Ρουβά οποίος μίλησε στο κυπριακό περιοδικό Down Town για την πιο σκοτεινή περίοδο της ζωής του.\n«Σημαντική αλλαγή θεωρώ την ίδια τη ζωή. Η ίδια η ζωή μού δίνει τη δυνατότητα να εξελίσσομαι καθημερινά και ως άνθρωπος και ως καλλιτέχνης. Θέλω να με γνωρίζω καλύτερα. Θέλω να βελτιώνομαι, να προσφέρω στα παιδιά μου, στην οικογένειά μου, στους ανθρώπους μου, στην κοινωνία».Ο ποπ σταρ αποκάλυψε και τοπόσο τον έχει επηρεάσει στην ζωή του το διαζύγιο των γονιών του\n«Οι γονείς μου έχουν παίξει μεγάλο ρόλο, με το δικό τους τρόπο ο καθένας, στη διαμόρφωση της προσωπικότητάς μου. Σίγουρα, είμαι επηρεασμένος αλλά έχω τη δική μου προσωπικότητα και προσπαθώ να γίνομαι καθημερινά καλύτερος ως πατέρας. Κάθε παιδί είναι διαφορετικό, άρα απαιτεί και διαφορετική αντιμετώπιση. Πάντως είναι εντυπωσιακό με τα παιδιά το πως σε διδάσκουν, σε βοηθούν να ανακαλύπτεις νέες αντοχές, νέα όρια για τον ίδιο σου τον εαυτό. Ο χωρισμός των γονιών είναι, σε κάθε περίπτωση, και για κάθε παιδί, μια δύσκολη και άσχημη εμπειρία. Σαφώς με επηρέασε, περνώντας όμως τα χρόνια κατανόησα τους λόγους που οι γονείς μου πήραν τότε αυτή την απόφαση. Πάντα ήθελα να κάνω οικογένεια. Μια οικογένεια που θα στηρίζεται στην αλήθεια και στην αρμονία. Με την Κάτια ζούμε μαζί, επικοινωνούμε ουσιαστικά και κατανοούμε τις δικές μας ανάγκες και των παιδιών μας. Προχωράμε μαζί, συμβαδίζουμε, είμαστε συνοδοιπόροι ζωής».\nBy pistepseto.net στις 12:40:00 π.μ.


Ολοκληρώθηκαν οι λατρευτικές εκδηλώσεις στην Ι. Μ Αγίου Νικολάου Ιράς Αθανίου - ΕΚΚΛΗΣΙΑ ONLINE\nΑρχική » ΝΕΑ » Ολοκληρώθηκαν οι λατρευτικές εκδηλώσεις στην Ι. Μ Αγίου Νικολάου Ιράς Αθανίου\nΑπό νωρίς το πρωί της κυριωνύμου ημέρας, πλήθος ευλαβών προσκυνητών, από όλο το νησί και όχι μόνο, κατέκλυσε τους χώρους της Ιεράς Μονής.\nΣτο Καθολικό τελέσθηκε Πανηγυρική Αρχιερατική Θεία Λειτουργία, ιερουργούντος του Σεβασμιωτάτου Ποιμενάρχου μας κ. Θεοφίλου, με την συμμετοχή κληρικών από όλη τη νήσο, φιλοξενούμενων κληρικών καθώς και την παρουσία των τοπικών πολιτικών και στρατιωτικών αρχών. Τον θείο λόγο κήρυξε ο Πανοσιολογιώτατος Αρχιμανδρίτης π. Νικηφόρος Ασπρογέρακας, Ηγούμενος της Ιεράς Μονής Υπεραγίας Θεοτόκου Φανερωμένης Λευκάδος.\nΟ π. Νικηφόρος αναφέρθηκε μεταξύ άλλων στον βίο του Αγίου Νικολάου και τη σημασία της ορατής παρουσίας του στην Ι. Μονή και κατ’ επέκταση σε όλη την Μητροπολιτική περιφέρεια. Νωρίτερα, κατά την διάρκεια της Ακολουθίας του Όρθρου ο Σεβασμιώτατος Μητροπολίτης μας εις ένδειξη αγάπης προς την αδελφότητα της Ιεράς Μονής εγκαινίασε ένα σετ Αγίων Σκευών (Άγιο Δισκάριο και Άγιο Ποτήριο) το οποίο και προσέφερε εις μνήμη του κατά σάρκα πατρός του Θεοδώρου Μανωλάτου.\nΜετά την απόλυση της Πανηγυρικής Αρχιερατικής Θείας Λειτουργίας πραγματοποιήθηκε η λιτάνευση της Ιεράς Εικόνας του εορταζομένου Αγίου πέριξ της Ι. Μονής και στη συνέχεια η ευλόγηση των άρτων υπό του Σεβασμιωτάτου Ποιμενάρχου μας, ο οποίος δεν παρέλειψε να ευχηθεί σε όλους έτη πολλά κι ευλογημένα δια πρεσβειών του Αγίου Νικολάου.\nΜε την σειρά της η Ηγουμένη, Γερόντισσα Αντωνία ευχαρίστησε προσωπικά τον Σεβασμιώτατο καθώς επίσης τον κλήρο, τις πολιτικές και στρατιωτικές αρχές και τον ευσεβή λαό για την παρουσία τους και την έμπρακτη και υλική συμπαράσταση προς την ιστορική Ι. Μονή. Μετά το πέρας της Θ. Λειτουργίας η αδελφότητα προσέφερε σε όλους τους προσκυνητές μοναστηριακό κέρασμα.\n2 χρόνια πριν ΜΗΤΡΟΠΟΛΕΙΣ, ΜΟΝΑΣΤΗΡΙΑ, ΝΕΑΆγιος Νικόλαος, Μητρόπολη Λευκάδος\nΔιάλεξη για τη «Διαχείριση του θυμού»ΕΜΥ Καιρός: Έκτακτο δελτίο για σήμερα Κυριακή 12 Μαΐου


Μεγάλες εργατικές κινητοποιήσεις στο Βέλγιο: συνέντευξη με τον Έρικ Μπιλ – Ξεκίνημα\nΜεγάλες εργατικές κινητοποιήσεις στο Βέλγιο: συνέντευξη με τον Έρικ Μπιλ\nΞεκίνημα\t Ιούν 05, 2016\nΔιεθνή, Καθημερινά, Τεύχος 433, 9-23 Ιούνη\nΑπό τις αρχές της Άνοιξης, το Βέλγιο βρίσκεται σε αναβρασμό, με την κυβέρνηση να χτυπάει τα εργατικά δικαιώματα και τους εργαζόμενους να απαντάνε με μαχητικές κινητοποιήσεις. Μιλήσαμε για τα παραπάνω με τον σύντροφο Έρικ Μπιλ, από το «Αριστερό Σοσιαλιστικό Κόμμα» (PSL/LSP – αδελφή οργάνωση του «Ξ» στο Βέλγιο)\nΈρικ, μπορείς να μας περιγράψεις τις κινητοποιήσεις που βρίσκονται σε εξέλιξη στο Βέλγιο;\nΑυτές τις μέρες βρίσκεται σε εξέλιξη μία έκρηξη εργατικών κινητοποιήσεων. Στις 24 Μαϊου, περίπου 100.000 εργαζόμενοι συμμετείχαν στις κινητοποιήσεις που καλούσαν τα Συνδικάτα. Ήταν η μέρα έναρξης του σχεδίου δράσης και κινητοποιήσεων που προτείνουν και περιλαμβάνει μία σειρά από κλαδικές κινητοποιήσεις, απεργία στο δημόσιο τομέα στις 24 Ιουνίου και ολοκληρώνεται στις 7 Οκτώβρη με γενική απεργία.\nΣε διάφορους εργασιακούς χώρους, οι κινητοποιήσεις ξεκίνησαν νωρίτερα, με πρωτοβουλία των ίδιων των εργαζομένων: οι ελεγκτές εναέριας κυκλοφορίας και οι χειριστές αποσκευών στα αεροδρόμια, όπως και οι δεσμοφύλακες απεργούν εδώ και πέντε εβδομάδες, οι εργαζόμενοι στους σιδηρόδρομους βγήκαν αυθόρμητα σε απεργία μίας εβδομάδας και έχουν ανακοινώσει νέες απεργιακές δράσεις. Σε απεργιακές κινητοποιήσεις βρίσκονται επίσης οι εργαζόμενοι στην Υγεία στη Φλάνδρα, οι ταχυδρομικοί υπάλληλοι, οι εργαζόμενοι στο μέταλλο, ενώ οι δικαστές καλούν σε πορεία πρώτη φορά μετά το 1917! Η κυβέρνηση βρίσκεται αντιμέτωπη με ένα πραγματικό κοινωνικό «τσουνάμι»!\nΠώς προκάλεσε η Κυβέρνηση την οργή των εργαζομένων;\nΗ Κυβέρνηση προσπαθεί να περάσει ένα νέο εργατικό νόμο, που ανάμεσα σε άλλα περιλαμβάνει την αύξηση των ωρών εργασίας σε 45 την εβδομάδα και την κατάργηση του 8ωρου, την κατάργηση των νομικών περιορισμών στην περιστασιακή εργασία και την περαιτέρω περικοπή των συντάξεων των δημοσίων υπαλλήλων.\nΌλα αυτά ήρθαν να προστεθούν σε μέτρα της προηγούμενης περιόδου που περιλάμβαναν μείωση των μισθών, αύξηση των ορίων συνταξιοδότησης από τα 65 στα 67 χρόνια, τη συστηματική υποχρηματοδότηση των δημόσιων υπηρεσιών κλπ.\nΤην ίδια ώρα, πολλοί Βέλγοι καπιταλιστές εμπλέκονται στα σκάνδαλα των Luxleaks, των Swissleaks και των Panama-papers.\nΠοιός είναι ο ρόλος των μεγάλων Συνδικάτων;\nΑυτό είναι το δεύτερο σχέδιο δράσης που ανακοίνωσαν τα Συνδικάτα από το 2014, που περιλαμβάνει συνελεύσεις στους εργασιακούς χώρους, πορείες, τοπικές και εθνικές απεργίες, γενικές ή ανά εργασιακό τομέα. Το πρώτο σχέδιο δράσης οδήγησε την κυβέρνηση σε οριακό σημείο, αλλά τα Συνδικάτα υποχώρησαν πριν την οδηγήσουν σε κατάρρευση. Η σύνθεση της κυβέρνησης είναι πρωτόγνωρη, αφού αποτελείται αποκλειστικά από δεξιά και ακροδεξιά κόμματα, που εάν υποχωρήσουν απέναντι στις πιέσεις των εργαζομένων, θα χάσουν το βασικό λόγο ύπαρξής τους.\nΗ πλειοψηφία των συνδικαλιστικών ηγεσιών, ελπίζει πως μπορεί να επιστρέψει στην προηγούμενη κατάσταση, όταν οι αγώνες οδηγούσαν σε κάποιου είδους συμβιβασμό. Αλλά μία μειοψηφία μέσα σε αυτές, που πιέζεται από τα πιο μαχητικά στρώματα της κοινωνίας, συνειδητοποιεί ότι η κυβέρνηση πλέον επιλέγει τη σκληρή αντιπαράθεση.\nΜπορείς να κάνεις μια εκτίμηση για τις προοπτικές του κινήματος και για τον αντίκτυπό του για την κοινωνία και για την Κυβέρνηση;\nΤο κίνημα θα είναι ένα εξαιρετικό «σχολείο» για πολλούς εργαζόμενους. Δεν αποκλείεται να οδηγήσει στην κατάρρευση της κυβέρνησης. Αν το πετύχουμε αυτό τότε θα είναι πολύ δύσκολο, για όποια νέα κυβέρνηση προκύψει μετά από ένα μαζικό κίνημα, να επιχειρήσει νέα επίθεση στα εργατικά δικαιώματα.\nΤο σχέδιο δράσης των Συνδικάτων επανέφερε σημαντικές παραδόσεις του εργατικού κινήματος, όπως οι συνελεύσεις στους εργασιακούς χώρους και η αντίληψη ότι δεν αρκεί μία διαδήλωση, αλλά απαιτείται συγκεκριμένο σχέδιο κλιμάκωσης των κινητοποιήσεων. Οι δημοσκοπήσεις δείχνουν ότι τα Συνδικάτα αυξάνουν την επιρροή τους στην κοινωνία, την ίδια ώρα που η κυβέρνηση χάνει την υποστήριξή της.\nΠοιές είναι οι προτάσεις και οι δράσεις του LSP/PSL;\nΠροτείνουμε την επέκταση του απεργιακού κινήματος με στόχο την ανατροπή της κυβέρνησης.\nΤαυτόχρονα καλούμε τα Συνδικάτα να σπάσουν τους δεσμούς τους με τους Σοσιαλδημοκράτες και τους Χριστιανοδημοκράτες και να συνδεθούν με τους υπόλοιπους αγωνιζόμενους εργαζόμενους, τα κοινωνικά κινήματα και τη ριζοσπαστική Αριστερά, ώστε να παρθεί μία πολιτική πρωτοβουλία που θα εξασφαλίζει ότι το πρόγραμμα και οι αποφάσεις του κινήματος θα παίρνονται «από τα κάτω».\nΠροτείνουμε στο κίνημα να υιοθετήσει επιθετικά αιτήματα όπως μείωση των ωρών εργασίας (χωρίς μείωση μισθού) γενναίες αυξήσεις στις συντάξεις, μείωση των ορίων ηλικίας συνταξιοδότησης, αλλά και εθνικοποίηση των στρατηγικών τομέων της οικονομίας κλπ. Παλεύουμε για τη σύνδεση των καθημερινών εργατικών αγώνων με την πάλη για μια σοσιαλιστική κοινωνία. Δεν υπάρχει καμία δυνατότητα για ουσιαστικές βελτιώσεις στη ζωή των εργαζομένων, ή έστω διατήρησης των μέχρι σήμερα κατακτήσεών τους, στη βάση του καπιταλιστικού συστήματος.


Δύο Ουρουγουανοί στον Ηρόδοτο | athlitiko\nΠέμπτη 28 Ιανουαρίου, 2022\nΔύο Ουρουγουανοί στον Ηρόδοτο\nΗρόδοτος | 6 Ιανουαρίου 2022, 17:46\nΤην ένταξη στο δυναμικό του δύο Ουρουγουανών ποδοσφαιριστών, του 30χρονου εξτρέμ Μαουρίσιο Γκόμεζ και του 32ρονου Τζόναθαν Μπαρμπόσα ανακοίνωσε ο Ηρόδοτος.\nΠρόκειται μάλιστα για τις πρώτες μεταγραφές που πραγματοποιεί το 2022 η ομάδα της Αλικαρνασσού.\nΗ ΠΑΕ Ηρόδοτος είναι στην ευχάριστη θέση να κάνει… ποδαρικό στις προσθήκες και στο 2022, με δύο πολύ σημαντικές κινήσεις με παίκτες από την Α’ Εθνική της Ουρουγουάης!\nΠρόκειται για δύο Ουρουγουανούς ποδοσφαιριστές οι οποίοι προέρχονται από την Α’ κατηγορία της χώρας τους και αναμένεται να βοηθήσουν τα μέγιστα στην προσπάθεια του Ηροδότου στη Betsson Super League 2.\nΟ πρώτος, είναι ο Μαουρίσιο Γκόμεζ (πλήρες όνομα Gomez Castro Mauricio Sebastian). Είναι γεννημένος στις 16 Απριλίου του 1992 (30 ετών) στο Αρτίγας και αγωνίζεται ως χαφ-εξτρέμ. Έχει αγωνιστεί κατά σειρά στις εξής ομάδες: Wanderers, Rafaela, Torque, Defensor, Cerro Largo, Racing Club.\nΟ Ουρουγουανός ποδοσφαιριστής έχει καταγράψει αρκετές συμμετοχές στην α’ κατηγορία της χώρας του ενώ έχει αγωνιστεί και στο Κόπα Λιμπερταδόρες!\nΗ δεύτερη προσθήκη της ομάδας είναι ο Τζόναθαν Μπαρμπόζα (πλήρες όνομα Barboza Bonilla Jonathan Daniel). Γεννήθηκε στο Μοντεβιδέο στις 2 Νοεμβρίου του 1990 (32 ετών). Στο πλούσιο βιογραφικό του, έχει καταγράψει πάνω από 100 συμμετοχές στην Α’ κατηγορία της χώρας του. Οι ομάδες των οποίων έχει φορέσει τη φανέλα είναι οι εξής: Rentistas, Liverpool, Lugano, Sud America, Cerro, Indep. Medellin, Wanderers, Progreso.\n(Στις φωτογραφίες διακρίνονται οι δύο νέοι παίκτες της ομάδας μας με τον πρόεδρο κ. Στέλιο Παπαδημητρίου).\nHL: Καραϊσκάκης Άρτας – Ηρόδοτος 2-1\nΕπίσημη η αναβολή στα παιχνίδια της Τετάρτης\nΉττα στις καθυστερήσεις στην Άρτα\nΑπό τον Ηρόδοτο στον ΠΟΑ ο Μπολάκης\nΚόρτσταμ: Να πάμε στην Άρτα και να μην χάσουμε


Zeblaze THOR 4 PRO: «αρπάξτε» το κορυφαίο 4G smartwatch με 86€! [coupon] - GizChina Greece\nΤο Zeblaze THOR 4 PRO είναι διαθέσιμο με το κουπόνι: BGTHORGR στα 86€ από το Banggood.\nNext post Redmi Note 7: όλες οι Global εκδόσεις από 120€! [new coupons]\nPrevious post Galaxy Note10 vs. Galaxy S10+; Ποιο είναι καλύτερη αγορά;\nHuawei P10: ξεκινούν οι προπαραγγελίες στην ελληνική αγορά, στα 649€!


Δυο νέα έργα ξεκινούν σε Σκόπελο - Αλόννησο από την Περιφέρεια Θεσσαλίας και μια μελέτη στο Πήλιο - Περιφέρειες - Τα πάντα για την αυτοδιοίκηση...\n1.\tΜεταφορά και τοποθέτηση κρασπέδων.\n2.\tΚατασκευή νέων επιστρώσεων.\n3.\tΜεταφορά και τοποθέτηση νέων οργάνων.\n4.\tΚατασκευή κρήνης.\n5.\tΜεταφορά και τοποθέτηση καθιστικών.\n6.\tΜεταφορά και τοποθέτηση ρυθμιστικής πινακίδας εισόδου.\n7.\tΤοποθέτηση μεταλλικών μπαρών ασφαλείας στην είσοδο - έξοδο της παιδικής χαράς για τη μείωση της ταχύτητας εξόδου των παιδιών.\n8.\tΤοποθέτηση μεταλλικών σχαρών για την απορροή των ομβρίων.\n9.\tΠρόσβαση για Α.Μ.Ε.Α


Δραση στο Ωραιοκαστρο: Απλά μαθήματα εργατικής αυτογνωσίας απο την Αμερική του 1921\nτης Μαίρης Μάρσυ\nΚάθε εργάτης που γεύτηκε λίγο από Σοσιαλιστική φιλολογία και το μυαλό του άρχισε πεια να δουλεύη, και τα μάτια του να βλέπουν το θαμβωτικό φως της αλήθειας, κάθε τέτοιος συνειδητός εργάτης αισθάνεται την ανάγκην ενός βιβλίου που να δίνη την επιστημονική εξήγησι των οικονομικών φαινομένων.\nΗ Οικονομολογικές Κουβέντες της Μαίρης Μάρσυ, (δεύτερο βιβλίο της ίδιας συγγραφέως στην Βιβλιοθήκη της Ε.Σ.Ε.) εξηγούν με σιταρένια λόγια και με φράσεις ολοζώντανες το τι θα πη Μισθός, από πού βγαίνουν τα Κέρδη, πως κανονίζονται η Τιμές, πως λογαριάζεται η Αξία κλπ.\nΠράγματα δηλαδή που τα παιδιά των αστών, μόνο στα Εμπ. Σχολεία μαθαίνουν (κι εκείνα όλο ψευτιές), πράγματα που η Πλουτοκρατική Τάξις τα κρατεί τόσο μυστικά ώστε και η ίδια φοβάται να τα γράψη και να τα διαβάση, οι βιοπαλαιστές τα βγάζουν στη φόρα, στο φως του Ηλιου, να τα διαβάση ο κοσμάκης που σαπίζει στη δουλειά, και, ενώ αυτός παράγει τα εκατομμύρια, υποφέρει και βασανίζεται στη δυστυχία.\nΜε λόγια μετρημένα, γεμάτα όμως έννοια, η Μαίρη Μάρσυ στο παρόν βιβλίο μας εξηγεί φωτεινότερα ακόμα κι’ απ’ τον Ηλιο γιατί η εργατική τάξις υποφέρει, γιατί δεν πρέπει να περιμένη κανείς προκοπή όσο διαρκεί το σύστημα της μισθοδουλείας.\nΜε ένα σωρό ωραία και ζωντανά παραδείγματα μας εξηγεί πως ο Κεφαλαιούχος κλέπτει απ’ τον εργάτη τον καρπόν των κόπων του και πως ειμπορούμε μια για πάντα να βάλουμε τελεία και παύλα στο κακούργο σημερινό καθεστώς της κοινωνίας, ανατρέποντας το Καπιταλιστικόν σύστημα και στήνοντας στη θέσι του την Σοσιαλιστική Κοινωνία.\nΓια να φθάσουμε όμως στην χαρμόσυνη εκείνη μέρα χρειάζεται πρώτα οι εργάτες να ξυπνήσουν και να νοιώσουν ότι η τάξι τους (τάξις των προλεταρίων) έχει συμφέροντα όλως διόλου αντίθετα απ’ τα συμφέροντα της αστικής (κεφαλαιοκρατικής) τάξεως, να οργανωθούν όσο μπορούν στενώτερα σε Βιομηχανικές Ενώσεις, πολεμώντας δε διαρκώς ως ένα σώμα τους Καπιταλιστές, να γυμνάζωνται για την μεγάλη και τελειωτική μάχη που θα σώση την Ανθρωπότητα απ’ το ζυγό του Κεφαλαίου.\nΝέα Υόρκη, Νοεμβρίου 5, 1920.\nΙ. ΤΙ ΠΟΥΛΑΤΕ ΣΤΟΝ ΑΦΕΝΤΙΚΟ\nΑν είσαι εργάτης ή εργάτρια, αδιάφορο τι κάμνεις στο μαγαζί ή στο εργοστάσιο, ή στο μεταλλείο, ξέρεις ότι δύο ειδών δυνάμεις είνε σε ενέργεια στο κατάστημα, ανθρώπινη (η δύναμη εργασίας), και ατμός.\nΟ νοικοκύρης ενός Εργοστασίου βαρελιών στην Ινδιάνα σκέφθηκε ότι ήτανε εφθηνότερο να δουλεύη το εργοστάσιό του με δύναμη που θα έπερνε από άλλη εταιρία, παρά να βάλη δυναμομηχανές ιδιαίτερες στο κατάστημά του. Εζήτησε λοιπόν να του στείλουνε τους αντιπροσώπους των τρεις Εταιρίες που παράγανε δύναμη μέσα στην πόλι του.\nΟ πρώτος που ήρθε απ’ αυτούς ήτανε απ’ την Εταιρία που επρότεινε να κινήση το εργοστάσιο με δύναμη ατμό. Ο δεύτερος ήρθε από την Εταιρία που επρότεινε να του βάλουν μια μηχανή με γκαζολίνην. Ο τρίτος ήρθε από την Εταιρία που επρότεινε για την κίνησι τη δύναμη του νερού. Αυτός εζήτησε την ευθυνότερη τιμή. Γι’ αυτό κ’ επήρε η Εταιρία του τη δουλειά.\nΣ’ αυτό το μεταξύ ο Εργοστασιάρχης ήτανε έτοιμος ν’ ανοίξη το κατάστημά του. Είχε ξυλεία δηλ. ακατέργαστο υλικό για ν’ αρχίση. Είχε μηχανήματα. Πήρε και δύναμη κινητήριο. Ενα πράγμα όμως του έλειπε για ν’ αρχίση την εργασία και να παράγη δούγες και στεφάνια για τα βαρέλια.\nΑυτό πράγμα ήτανε το εμπόρευμα που προμηθεύουνε οι εργάτες. Ητανε η «ανθρώπινη δύναμι», ανθρώπινη «δύναμι εργασία».\nΕκατό χρόνια προτήτερα, σχεδόν όλα γινότανε με ανθρώπινη «δύναμι εργασία», αλλά όσο βγαίνανε τελειοποιημένα μηχανήματα, τόσο λιγόστευε η ανθρώπινη εργασία, που εχρειάζετο για να φκιάνονται τα διάφορα πράγματα. Μεγάλα μηχανήματα που κινούνται με ατμό ή νερό κάνουνε τώρα την περισσότερη και βαρύτερη δουλειά.\nΟ νοικοκύρης όμως του μεταλλείου ή του εργοστασίου χρειάζεται κι άλλο είδος δύναμης, που να οδηγή τες μηχανές και να τες τροφοδοτή. Χρειάζεται την «δύναμι-εργασία» σας.\nΟ εργοστασιάρχης των βαρελιών της Ινδιάνας είπε πως χρειάζεται «χέρια».\nΕννοούσε «χέρια για δουλειά». Εννοούσε «δύναμι-εργασία». Πέρασε λοιπόν στες εφημερίδες μια ειδοποίησι ότι «Ζητούνται άνδρες».\nΕννοείται πως δεν ζητούσε απ’ ευθείας ν’ αγοράση «άνδρες», όπως ο κόσμος αγοράζει κτήνη. Νοίκιασε μερικούς από σας για να του δουλέψετε. Αγόρασε την ανθρώπινη δύναμί σας (για εργασία), την «δύναμι-εργασία» σας.\nΚαι σεις του πουλήσατε την «δύναμι-εργασία» σας απαράλλακτα όπως ο βαλμάς πουλάει άλογα, ή ο ψωμάς πουλάει ψωμί. Πήγατε στον αφεντικό για να του «πουλήσετε» κάτι. Αυτός είχε βγη στο παζάρι για ν’ αγοράση ανθρώπινη δύναμι-εργασία, και, αν τη τιμή σας ήτανε φθηνή, πήρατε βέβαια τη δουλειά.\nΠολλοί από μας εργάζονται πολλά χρόνια πριν καταλάβουνε ότι εμείς οι μισθωτοί εργάται έχουμε κάποιο εμπόρευμα για πούλημα.\nΕνόσω έχουμε την ικανότητα για δουλειά, προσπαθούμε να εύρουμε αγοραστή για την δύναμι-εργασία μας. Κυνηγάμε δουλειά και αφεντικό (που πάντοτε συντροφεύει τη δουλειά).\nΑνδρες και γυναίκες που δεν έχουνε άλλο πόρο ζωής, αναγκάζονται να πουλήσουν την «δύναμι-εργασία τους» με μισθό για να ζήσουνε.\nΕμπόρευμα είνε κάτι που ικανοποιεί κάποιαν ανθρώπινη ανάγκη. Κάτι που παράγεται με δύναμι-εργασία, για πούλησι ή για ανταλλαγή.\nΕνα φόρεμα που κάμνει μια γυναίκα για τον εαυτό της δεν είνε εμπόρευμα. Ενα φόρεμα όμως που φκιάνεται για να πουληθή σ’ άλλον αυτό είνε εμπόρευμα. Δεν φκιάνεται δηλ. για χρήσι, αλλά για πούλημα.\nΤα πρόβατα είνε εμπόρευμα. Το ίδιο είνε τα παπούτσια, τα σπήτια, το ψωμί, ο ατμός, η δύναμι του νερού, όταν πουλιούνται από άνθρωπο σε άνθρωπο. Και η δύναμί σας για να φκιάνετε πράγματα, η εργατική σας δύναμι (ή όπως ο Μαρξ την ονομάζει η «δύναμι εργασία» σας) είνε κι αυτή εμπόρευμα τον καιρό που την πουλάτε σε αφεντικό για μισθό.\nΞέρετε ότι κάθε άνθρωπος που πουλάει ένα εμπόρευμα γυρεύει όσο μπορεί υψηλότερη τιμή. Ο μπακάλης της γειτονειάς σας ζητάει όσο μπορεί περισσότερα για το βούτυρο, που σας πουλάει. Οι καρβουνιάρηδες ανεβάζουνε τες τιμές κάθε φορά που μπορούν να το κάμουνε. Και σεις, όταν κάνετε απεργία, ζητάτε όσο μπορείτε υψηλότερο μισθό.\nΥψηλές τιμές για δύναμι-εργασία, ζητάνε οι μισθωτοί εργάτες.\nΧαμηλές τιμές για δύναμι-εργασία, ζητάνε τα αφεντικά.\nΣκεφτήτε λοιπόν, είναι τα συμφέροντά σας ίδια;\nΤι συμβαίνει όταν υπάρχουνε δέκα άνθρωποι και συναγωνίζονται για να πουλήσουμε την δύναμι-εργασία τους;\nΠοιος παίρνει τη δουλειά;\nΤι συμβαίνει όταν είνε πολλές δουλειές και μονάχα ένας εργάτης; Υψηλότερο ή χαμηλότερο μισθό θα πάρη; Θα πουλήσει σε καλή τιμή την δύναμι-εργασία του;\nΟταν οι εργάτες είνε λίγοι και οι εργοστασιάρχαι αναγκάζονται να πληρώσουνε υψηλή τιμή για δύναμι-εργασία (δηλ. για μισθούς), σε κάποιο μέρος, βαστάει πολύν καιρό η σπάνις των εργατών; Αν όχι, τότε γιατί;\nΟταν οι εργάτες κυνηγάνε δουλειά, σε ποιες πόλεις τρέχουνε; Γιατί;\nΕχει καμμιά σχέσι, ο νόμος της προσφοράς και ζητήσεως, με την τιμή που πουλάτε την δύναμι-εργασία σας;\nΓιατί το Τραστ του Χάλυβος στήνει στην Κίνα ένα εργοστάσιο που του κοστίζει πενήντα εκατομμύρια δολλάρια; Θα κάμουνε περισσότερα κέρδη φκιάνοντας ατσάλι στην Κίνα, παρά στην Αμερική; Γιατί;\nΓιατί οι Κινέζοι εργάτες έρχουνται στην Αμερική για να πουλήσουν την δύναμι-εργασία τους;\nΟ Καρλ Μαρξ έχει γράψει πολλά για τα Εμπορεύματα, για την Αξία τους και για την Τιμή τους. Για να εννοήσουμε αυτά καλά είνε ανάγκη πρώτα να ξέρουμε ότι κι εμείς πουλάμε ένα εμπόρευμα που ονομάζεται «δύναμι-εργασία».\nΣτο ερχόμενο κεφάλαιο θα εξηγήσουμε πως καθορίζεται η αξία της δύναμης-εργασίας σας, και πως καθορίζεται η αξία των άλλων εμπορευμάτων.\nΙΙ. Η ΑΞΙΑ ΤΟΥ ΕΜΠΟΡΕΥΜΑΤΟΣ\nΣτο προηγούμενο κεφάλαιο εμάθαμε ότι η σχέσις του μισθωτού εργάτη προς τον εργοδότη είνε όμοια με τη σχέσι εκείνου που πουλεί ένα εμπόρευμα προς τον άλλον, που το αγοράζει. Είτε εργάζεται στο εργοστάσιο ή στο μεταλλείο, ή στον μύλο, ή ό,τι δήποτε δουλειά κάνεις, πωλείς εις τον αφεντικό σου την δύναμι που έχεις για εργασία, δηλαδή την δύναμι-εργασία σου.\nΓνωρίζουμε ότι η δύναμι-εργασία είνε εμπόρευμα, όπως τα παπούτσια ή τα καπέλλα ή ό,τι δήποτε άλλο.\nΟλα τα Εμπορεύματα είνε προϊόν της εργασίας, δηλαδή ποτές δεν υπήρξε εμπόρευμα, που να μην προήλθε από την δύναμι και την σκέψη του εργάτη ή της εργάτριας.\nΤα παπούτσια τα φκιάνουν εργάτες, επίσης οι ψωμάδες, που ψήνουν το ψωμί, είνε εργάτες. Σπήτια, τροχιόδρομοι, σιδηρόδρομοι, παλάτια, γεφύρια, όλα γίνονται με το χέρι του εργάτη.\nΥπάρχει ένα κοινό πράγμα, το οποίον έχουν μέσα τους όλα α εμπορεύματα, και αυτό είνε «η εργασία».\nΕνα εμπόρευμα έχει ανταλλακτική αξία μόνον επειδή περιέχει ανθρώπινη εργασία.\nΤα άλογα είνε εμπόρευμα. Η αγελάδες και ο χρυσός και αυτά είνε εμπορεύματα.\nΓιατί; Επειδή χρειάσθηκε ανθρώπινη εργασία για να τα μεγαλώσει, ή για να βγάλη τον χρυσό από τα έγκατα της γης.\nΗ δύναμι-εργασία είνε επίσης εμπόρευμα, είνε το αποτέλεσμα της ανθρωπίνης εργασίας των περασμένων χρόνων.\nΔουλευτάδες άνδρες και γυναίκες ξοδέψανε εργασία για να κάμουνε και μεγαλώσουνε εσένα και εμένα.\nΚάποιος έκαμε το ψωμί, άλλος έρραψε τα παπούτσια, τρίτος έκτισε τα σπήτια, τέταρτος έφκιασε τα ρούχα μας. Ολα τα πράγματα, που φάγαμε, φορέσαμε και μεταχειρισθήκαμε, φκιάχτηκαν από εργάτες και εργάτριες.\nΗ δύναμί τους ήτανε χρήσιμη εργασία.\nΧωρίς αυτά δεν θα μπορούσαμε να μεγαλώσουμε και να εργασθούμε, δηλαδή να έχουμε δύναμι-εργασία για πούλημα.\nΔύναμι-εργασία ξοδεύτηκε για να μεγαλώσουμε, ώσπου να μπορέσουμε κι εμείς να εργασθούμε.\nΗ αξία κάθε εμπορεύματος μετριέται με την ώρα κοινωνικής εργασίας, που χρειάζεται για να παραχθή.\nΟ Μαρξ σ’ ένα βιβλιαράκι του λέγει: «Θα νόμιζε ίσως κανείς, ότι αφού η αξία κάθε εμπορεύματος μετριέται με την ώρα, που ξοδεύεται για να παραχθή, όσο πειο αργός, πειο τεμπέλης είνε κανείς, τόσο και η εργασία του έχει περισσότερη αξία. Αυτό είνε λάθος. Πρέπει να θυμάστε, ότι είπα τη λέξι «κοινωνική» εργασία, και αυτή η λέξις εμπερικλείει πολλή έννοια.\nΛέγοντας πως η αξία κάθε πράγματος μετριέται με την ώρα, που ξοδεύεται για να φκιαχθή, ή με το ποσόν της εργασίας, που είνε αποκρυσταλλωμένη μέσα του, εννοώ «πόση εργασία απ’ την απαιτούμενη για την κοινωνία πάρθηκε για να φκιαχθή εκείνο το πράγμα, σε συνθήκες κανονικές, με τρόπο κανονικό, και με τέχνη ικανοποιητική».\nΟταν ξοδεύετε τρεις μήνες για να κόψετε ένα ξύλο με το σουγιά σας και να φκιάσετε μια καρέκλα, δεν σημαίνει πως η καρέκλα αυτή έχει μεγαλύτερη αξία για την κοινωνία από τις άλλες καρέκλες που φκιάνονται στα εργοστάσια με τις ντουζίνες, με τα κατάλληλα μηχανήματα και εργαλεία.\nΞέρουμε πως κάθε τελειοποίησις σ’ ένα μηχάνημα λιγοστεύει την ώρα που χρειάζεται για να φκιασθή ένα πράγμα.\nΤο πετρέλαιο είνε πειο φθηνό απ’ ό,τι ήτανε άλλοτε επειδή τώρα χρειάζεται ολιγώτερη ώρα για να βγη.\nΤο ατσάλι είνε φθηνότερο απ’ τα παληά χρόνια επειδή η τελειοποιημένες σήμερα μηχανές ξοδεύουν λιγώτερη ανθρωπίνη εργασία για το φκιάσιμό του.\nΑς υποθέσουμε πως βάζουμε όλα τα εργοστάσια παπουτσιών να δουλεύουνε μαζή όλα ακατάπαυστα για να προφθάσουνε τα εκατομμύρια ζευγάρια παπούτσια που χρειάζεται η χώρα.\nΟσα εργοστάσια έχουνε μηχανές του παληού καιρού θα ξοδεύουνε περισσότερη ανθρώπινη εργασία, παρά τα άλλα που έχουνε μηχανές της τελευταίας εφεύρεσης για να κάνουνε τα ίδια ζευγάρια παπούτσια.\nΗ αξία λοιπόν των παπουτσιών θα μετρηθή με την ώρα την κανονική που η κοινωνία με τες προόδους των μηχανών χρειάζεται για να φκιασθούνε τα παπούτσια.\nΚατά τον ίδιο τρόπο μετριέται η αξία του χρυσού, και του ασημιού, δηλαδή με την κανονική ώρα που δίνει η προοδευμένη κοινωνία για να γίνουν. Η αξία του χρυσού και του ασημιού υψώνεται ή ξεπέφτει. Σήμερα ο χρυσός έχει πολύ λιγώτερη αξία παρά είκοσι χρόνια πριν, επειδή με τες νέες μεθόδους που εφευρεθήκανε χρειάζεται λιγώτερη εργασία για να βγη από τη γη.\nΕίκοσι χρυσά δολλάρια σήμερα έχουνε τη μισή αξία απ’ ό,τι είχανε είκοσι χρόνια πριν. Επειδή χρειάζεται μόνο η μισή εργασία που χρειάζονταν άλλοτε για να βγη ο χρυσός αυτός από τη γη.\nΗ αξία του εμπορεύματος κανονίζεται από την εργασία που περιέχεται μέσα σ’ αυτό.\nΑν μ’ έλεγε π.χ. ένας ότι ένα επανωφόρι έχει την ίδια αξία με μία φορεσιά ρούχα, θα καταλάβαινα αμέσως ότι το επανωφόρι και η φορεσιά είνε ίσα στην αξία επειδή περιέχουν ίσως ποσότητες του ίδιου κοινού πράγματος, δηλ. εργασίας.\nΓενικώς μιλώντας, ένα σακκάκι έχει ίσην αξίαν με τέσσαρα πανταλόνια. Γιατί το σακκάκι έχει περισσότερη αξία από τα πανταλόνια; Και ποιο είνε το μέτρο με το οποίο μετρούμε την αξία κάθε πράγματος όταν πρόκειται να τ’ ανταλλάξουμε.\nΟπως μάθαμε προτήτερα το μέτρο της αξίας είνε η Εργασία. Το σακκάκι, που αναφέραμε, αξίζει όσο αξίζουν τέσσαρα πανταλόνια μαζή, επειδή το σακκάκι εμπεριέχει τέσσαρες φορές περισσότερη κοινωνική εργασία παρά ένα πανταλόνι.\nΗ αναγκαία κοινωνική εργασία που εμπεριέχεται σ’ ένα εμπόρευμα, (υποδήματα, σακκάκι, χρυσός, ψωμί, δύναμι-εργασία, ή ό,τι δήποτε άλλο) κανονίζει την ανταλλακτική του αξία.\nΗ ανταλλαγή λοιπόν, γίνεται, κατά τον ακόλουθο τρόπο. Ενα ποσόν σιτάρι, που χρειάζεται κοινωνική εργασία δέκα ωρών για να γίνη, ανταλλάσσεται με τόσα ρούχα, παπούτσια, καρέκλες, χρυσό, ή κάτι άλλο, όσα γίνονται με δέκα ωρών κοινωνικής εργασίας.\nΗ τιμές των διαφόρων εμπορευμάτων διαρκώς αλλάζουν, επειδή αλλάζει και το ποσόν αναγκαίας κοινωνικής εργασίας που εμπεριέχουν.\nΤον περασμένο μήνα διαβάσαμε για ένα καινούργιο είδος χυτηρίου, με τον οποίον ένα παιδί κατορθώνει να βγάζη σε μια μέρα τόσα καλούπια χυτοσίδηρο, όσα βγάζουνε δέκα άνδρες έως τώρα. Η αξία των καλουπιών χυτοσιδήρου εξέπεσε τώρα στο χυτήριο όπου εφάρμοσαν αυτό το είδος. Γενικώς όμως στην Αγορά τα καλούπια χυτοσιδήρου πολύ λίγο εξέπεσαν.\nΓια την γενικήν παραγωγήν πολύ μικρή οικονομία έγινε στην εργασία. Οταν ο νέος αυτός τρόπος εφαρμοσθή γενικώς σε όλα τα Σιδηροχυτήρια, και γίνη γενικώς οικονομία στην εργασία, τότε και η τιμή γενικώς θα ξεπέση στην Αγορά.\nΟταν θεωρούμε τα εμπορεύματα ως αξίες, λαμβάνουμε υπόψη την εμπεριεχομένην σ’ αυτά, προσδιορισμένη ή αν σας αρέσει καλλίτερα αποκρυσταλωμένη εργασία.\nΓι΄ αυτό η διαφορά τους στην τιμή είνε μόνο αναλόγως της περισσότερης ή λιγότερης ανθρωπίνης εργασίας που εμπεριέχει το καθένα, π.χ. ένα μεταξωτό μανδήλι εμπεριέχει περισσότερη εργασία από ένα τούβλο.\n«Ενα εμπόρευμα έχει αξίαν επειδή είνε αποκρυστάλωσις κοινωνικής εργασίας… Συνεπώς η αξία των εμπορευμάτων αντιστοιχεί προς το ποσόν εργασίας που δουλεύτηκε (που εμπεριέχεται) σ’ αυτά». (Μαρξ)\n«Οταν λογαριάζουμε την αξία ενός εμπορεύματος, πρέπει στην ποσότητα εργασίας που μεταχειρισθήκαμε τελευταία, να προσθέσουμε και την ποσότητα εργασίας που ξοδεύτηκε προηγουμένως για τα πρώτα υλικά, και την εργασία που εμπεριέχεται μέσα στα εργαλεία, μηχανήματα, κτίρια κ.λπ. τα οποία μεταχειρίζεται ο εργάτης». (Μαρξ)\nΗ τιμή των βαρελιών π.χ. κανονίζεται από την ποσότητα κοινωνικής «του Εργοστασίου» εργασίας που ξοδεύεται για την κατασκευή των δουγιών και των στεφανιών, και από την ποσότητα εργασίας που αναλογεί στην φθορά των μηχανών (για την κατασκευή αυτή), καθώς και από την ποσότητα εργασίας που ξοδεύτηκε για το κόψιμο, πριόνισμα, ροκάνισμα και μεταφορά της ξυλείας έως το Εργοστάσιο.\nΚάθε φορά που προστίθεται εργασία στην κατασκευή διαφόρων ειδών (παπούτσια, καπέλλα, γάντια, θερμάστρες, σιγάρα, κ.λπ). ο,τιδήποτε κι αν είνε αυτά τα πράγματα, η αξία τους ανεβαίνει.\nΚάθε φορά που η αναγκαία για την κατασκευή τους εργασία λιγοστεύει, και η αξία τους κατά την ίδια αναλογία ξεπέφτει.\nΠ.χ. όλα τα έπιπλα, κατά τα τελευταία χρόνια εφθήνηναν πολύ, επειδή η τελειοποιημένες μηχανές κάνουνε μεγάλη οικονομία στην απαιτούμενη εργασία.\nΟ χρυσός εφθήνηνε πολύ κατά τα τελευταία δέκα χρόνια, επειδή ηύρανε μεθόδους ώστε να βγάζουνε το μάλαμα τώρα με λιγώτερη εργασία από πριν.\nΤο λάστιχο ακριβαίνει διαρκώς, επειδή εξαντλήθηκε το άγριο, και τώρα ξοδεύεται περισσότερη ανθρώπινη εργασία, στο φύτευμα και την περιποίηση των δένδρων.\nΣ’ όλες τες Βιομηχανίες βλέπουμε πως μέρα με την ημέρα διαρκώς μεγαλύτερες μηχανές και τελειότερες λιγοστεύουνε την ποσότητα ανθρώπινης εργασίας που εμπεριέχεται στο κάθε πράγμα.\nΟσο λοιπόν λιγοστεύει η εμπεριεχόμενη στο κάθε πράγμα ανθρώπινη εργασία, τόσο και η αξία του ξεπέφτει.\nΣυνηθίσαμε να κανονίζουμε την ανταλλακτική αξία των διαφόρων εμπορευμάτων με νομισματικές ονομασίες. Η ονομασίες αυτές είνε σε χρυσό. Ολα μας τα τραπεζογραμμάτια γράφουν απάνω «Πληρωτέον σε -τόσο- χρυσό».\nΚαι ο χρυσός όμως, είνε και αυτός ένα εμπόρευμα όπως το ψωμί, τα ρούχα ή τα αυτοκίνητα. Ολα τα εμπορεύματα ανταλλάζουνται με τόσον χρυσό, όσος εμπεριέχει το ίδιο ποσόν εργασίας.\nΔηλαδή αν δέκα χρυσά δολλάρια εμπεριέχουν σαράντα ώρες χρήσιμης εργασίας, ο χρυσός αυτός θα ανταλλαχθή με (δηλ. θα αγοράση) τόσα ζευγάρια παπούτσια όσα γίνονται σε σαράντα ώρες κοινωνικής εργασίας.\nΟμιλώντας γενικώς λέγομεν ότι ένα εμπόρευμα που εμπεριέχει δέκα ωρών αναγκαία εργασία, πρέπει να ανταλλάζεται με χρυσό ή ό,τι δήποτε άλλο εμπόρευμα που εμπεριέχει και εκείνο δέκα ωρών αναγκαία εργασία.\nΗ προσφορά όμως και η ζήτησις αλλάζουν πολλές φορές την ανταλλακτική αξία των πραγμάτων.\nΜια προσωρινή έλλειψι κάρβουνου (όταν δηλαδή η προσφορά δεν είνε ίση με την ζήτηση) επιτρέπει στους εμπόρους να ανεβάσουν την τιμή του κάρβουνου για λίγο καιρό.\nΟταν κάποτε κατασκευάζουνται περισσότερα αυτοκίνητα από όσα ζητεί η αγορά, τότες οι εργοστασιάρχαι κατεβάζουν για λίγο καιρό την τιμή τους.\nΟι τιμές δηλαδή πάντοτε κυμαίνονται λίγο παραπάνω ή λίγο παρακάτω από την αξία του εμπορεύματος, πάντοτε όμως γύρω στην αξία του.\nΠροσέξατε ότι δεν ομιλούμε εδώ για τις τιμές των μονοπωλείων. Θα μιλήσουμε γι’ αυτές αργότερα.\nΟ Μαρξ γράφει:\n«Οταν η προσφορά και η ζήτησις είνε ίσες, η τιμές της αγοράς είνε ανάλογες με την φυσική αξία των πραγμάτων, δηλαδή με την ποσότητα κοινωνικής εργασίας που χρειάστηκε για την παραγωγή τους.\nΑν αντί να έχετε υπ’ όψιν σας τες ημερήσιες διακυμάνσεις των τιμών, αναλύσετε την κίνησι της αγοράς σε μακρότερη περίοδο… θα βρήτε ότι η διακύμανσις των τιμών της αγοράς, άλλοτε ακριβώτερες, άλλοτε φθηνότερες, εξουδετερώνουν η μία την άλλην και περιστρέφονται πάντοτε γύρω στην πραγματική αξία, εκτός των μονοπωλείων.\nΑν λοιπόν έχετε υπ’ όψιν σας ότι τα εμπορεύματα πωλούνται και αγοράζονται, το περισσότερο στην αξία τους, και έχετε μέσα στο νου σας ότι το κέρδος βγαίνει μέσα από την τιμή των εμπορευμάτων, ματαίως θα προσπαθήσετε να βρήτε πώς γίνηκε το κέρδος.\nΚέρδος βγαίνει μόνο όταν ένα πράγμα πουλιέται ακριβότερα από ό,τι αξίζει.\nΑλλοιώς είνε αδύνατο να εξηγήσει κανείς πού βρέθηκε το κέρδος».\nV. ΠΩΣ ΓΙΝΟΝΤΑΙ ΤΑ ΚΕΡΔΗ\nΠολλοί από μας συνηθίσανε να σκέπτωνται ότι τα κέρδη γίνονται από κατεργαριά, από ιδιαίτερα προνόμια, ή από μονοπώλιο. Τόσο πολύ μιλάμε για τες κλεψιές των καπιταλιστών, ώστε έχουμε παραλείψει να ιδούμε τον κυριώτερο τρόπο που γίνονται τα Κέρδη. \nΟπως λέγει ο Μαρξ, αν δεν μπορείτε να δικαιολογήσετε τα κέρδη απάνω στην ανταλλαγή των πραγμάτων, ανταλλαγή γινόμενη στην αξία τους, τότε ουδέποτες μπορείτε να τα δικαιολογήσετε.\nΣυμπεραίνουμε λοιπόν κι’ έτσι υποθέτει όλος ο κόσμος ότι τα πράγματα ανταλλάσσονται γενικών σύμφωνα με την αξία τους.\nΑς υποθέσουμε τώρα ότι ένας εργαζόμενος άνθρωπος χρειάζεται δύο ωρών εργασία κάθε μέρα για να παράγη ό,τι του χρειάζεται για τη ζωή.\nΑς υποθέσουμε επίσης ότι δύο ωρών εργασία αξίζει 2 Δολλάρια.\nΗ δύναμι-εργασία (που πωλεί ο εργάτης) αξίζει (όπως όλα τα εμπορεύματα) τόσο, όση ποσότης κοινωνικής εργασίας εμπεριέχεται σ’ αυτήν. Συνεπώς, αξίζει τόσα αναγκαία πράγματα της ζωής, όσα γίνονται σε δύο ωρών εργασία την ημέρα.\nΑν ο εργάτης πωλή την δύναμι-εργασία του, στην αξία της απάνω, τότε θα πάρη εις αντάλλαγμα κάτι που να αντιπροσωπεύη δύο ωρών κοινωνική εργασία. Παραπάνω αναφέραμε ότι θα πάρη δύο (2) Δολλάρια μεροκάματο.\nΜε άλλα λόγια μιας ημέρας δύναμι-εργασία, αντιπροσωπεύει δύο ωρών κοινωνική εργασία, μεταμορφωμένη σε τροφή, ρούχα, και κατοικίαν, όπως λέγουμε ότι δύο (2) δολλ. χρυσά εμπεριέχουν 2 ωρών αναγκαία εργασία.\nΟ εργάτης παίρνει αρκετό (2 δολλ.) μεροκάματο για να φάγη, να πιή και να ντυθή αρκετά για να αναπαράγη δύναμι-εργασία. Παίρνει δηλαδή την αξία της δύναμις-εργασίας του.\nΟι εργάτες όμως πωλούνε στα αφεντικά την δύναμι-εργασία τους με την ημέρα, ή με την εβδομάδα, προς τόσες ώρες την ημέρα. Ο κεφαλαιούχος αγοράζει το εμπόρευμα (δύναμι-εργασία) πληρώνοντας την αξία του.\nΑν ο εργάτης είνε μεταλλωρύχος, σε δύο ώρες θα βγάλη κάρβουνο ίσο στην αξία με 2 Δολλάρια, δηλ. με ολόκληρο το μεροκάματό του.\nΔηλ. το κάρβουνο αυτό, εμπεριέχει δύο ωρών κοινωνική εργασία, απαράλλαχτα όπως δύο χρυσά δολλάρια ή τα αναγκαία πράγματα της ζωής (που αγοράζει με 2 δολλάρια) αντιπροσωπεύουν κ’ εκείνα δύο ωρών κοινωνική εργασία.\nΜ’ άλλα λόγια σε δύο ώρες ο μεταλλωρύχος θα βγάλη τόσο κάρβουνο που να αξίζει όσο είνε ολόκληρό το μεροκάματό του.\nΕπειδή όμως συνήθως πωλεί την δύναμι-εργασία του με την ημέρα ή με την εβδομάδα, γι’ αυτό ο αφεντικός του τον βάζει και εργάζεται όσο μπορεί περισσότερο.\nΟ Μαρξ λέγει ότι ένας εργάτης πρέπει να εργάζεται την ημέρα δύο ώρες (αντιπροσωπευόμενες με 2 Δολλάρια) για να μπορή να αναπαράγη κάθε μέρα τόση δύναμη-εργασία.\nΩστε όταν ο αφεντικός βάζη τον εργάτη να δουλεύη δέκα ώρες την ημέρα, τότε τον βάζει και δουλεύει οκτώ ώρες περισσότερο από ό,τι είνε αναγκαίο για να βγάλη ο εργάτης το μεροκάματό του.\nΑυτές οι παραπανήσιες οκτώ ώρες είνε η υπεραξία, η υπερπαραγωγή.\nΣτις δύο πρώτες ώρες της εργασίας του, ο εργάτης έχει κερδίσει το μεροκάματό του, όσο δε άλλο κάρβουνο βγάλει στες υπόλοιπες ώρες (που αξίζει 8 δολλάρια) όλο εκείνο το παίρνει ο κεφαλαιούχος.\nΕπειδή όμως ο εργάτης επώλησε στον κεφαλαιούχο τη δύναμι-εργασία του, οσονδήποτε κάρβουνο και αν βγάλη, όλο ανήκει στον αφεντικό.\nΏστε, όπως βλέπουμε, ο κεφαλαιούχος ξοδεύει την ημέρα δύο δολλάρια σε μεροκάματο (δηλ. δύο ωρών κοινωνική εργασία) και παίρνει εις αντάλλαγμα από τον εργάτη κάρβουνο ή άλλου πράγμα που αξίζει 10 δολλάρια (δηλ. δέκα ώρες κοινωνικής εργασίας).\nΑυτός είνε ο τρόπος με τον οποίον βγαίνουν τα κέρδη.\nΧρόνια στη γραμμή οι κεφαλαιούχοι αγοράζουν δύναμι-εργασία στο κόστος της. Οι κεφαλαιούχοι εξουσιάζουν όλα τα προϊόντα που παράγουν οι εργάτες ολόκληρη την ημέρα. Δίνουνε στους εργάτες 2 δολλάρια, που αντιπροσωπεύουν δύο ωρών κοινωνική εργασία και πέρνουνε απ’ αυτούς πράγματα που εμπεριέχουν δέκα ωρών εργασία.\nΚάρβουνο (που εμπεριέχει δέκα ωρών εργασία) ανταλλάσσεται με χρυσό (ή νόμισμα) που εμπεριέχει δέκα ωρών εργασία, περίπου δηλ. με 10 δολλάρια. Ητοι ο ανθρακωρύχος παράγει κάρβουνο αξίας 10 δολλ.\nΠαίρνει όμως μόνο 2 δολλάρια.\nΗ αξία των οκτώ ωρών, ή το κάρβουνο που αξίζει 8 δολλ. και το οποίον ο κεφαλαιούχος κλέπτει από τον εργάτη, είνε πλεονάζουσα αξία για την οποίαν ο κεφαλαιούχος δεν του δίνει αντάλλαγμα.\nΟ Καρλ Μαρξ λέγει: «Το σύστημα του μισθού ή της καπιταλιστικής παραγωγής βασίζεται απάνω σ’ αυτό τον τρόπο της ανταλλαγής μεταξύ κεφαλαίου και εργασίας. Το αποτέλεσμα είνε ο εργάτης μένει πάντα εργάτης και ο κεφαλαιούχος μένει πάντα κεφαλαιούχος».\n«Η αναλογία της πλεοναζούσης αξίας, (αν υποθέσουμε ότι όλες η άλλες περιστάσεις μένουν η ίδιες), βρίσκεται αν λογαριάσουμε πόσο μεροκάματο χρειάζεται για να κερδισθή το ημερομίσθιο του εργάτη, και το περισσότερο είνε τότε η πλεονάζουσα αξία αυτή. Δηλαδή είνε η ώρες που έρχονται ύστερα από εκείνες που χρειάσθηκε για να παραγάγη το ημερομίσθιο που θα πληρωθεί».\nΟ κεφαλαιούχος είνε νοικοκύρης του προϊόντος που παράγει ο εργάτης. Οταν πουλεί το εμπόρευμα, πουλεί πράγμα του οποίου έν μέρος (το περισσότερο) του κοστίζει τίποτα, ενώ ο εργάτης ξόδεψε ώρες για την παραγωγή του.\nΕίνε πολύ εύκολο να καταλάβη κανείς τον ακόλουθο λογαριασμό. Ο ανθρακωρύχος (εργάτης) πληρώνεται το αντίτιμο της εργασίας του. Δύο δολλάρια όμως περιέχουν δύο ωρών εργασία. Δύο δολλάρια αντιπροσωπεύουν περίπου τα αναγκαία πράγματα της ζωής (που περιέχουν κι’ αυτά δύο ωρών εργασία) που χρειάζουνται για να ξαναδώσουν στον εργάτη νέα δύναμι-εργασία για την δουλειά της άλλης ημέρας.\nΤα πράγματα που αγοράζει με το ημερομίσθιό του εμπεριέχουν δύο ωρών εργασία, ενώ αυτός παράγει πράγματα που περιέχουν δέκα ωρών εργασία και τα οποία παίρνει ο κεφαλαιούχος.\nΤο κακό αυτό προέρχεται από το γεγονός ότι ο εργάτης πουλεί τη δύναμι-εργασία του, και κατά συνέπεια ο κεφαλαιούχος κυττάζει πώς να ωφεληθή περισσότερο από αυτή τη συμφωνία. Αν ο εργάτης ζητούσε ν’ ανταλλάξη την δύναμι-εργασία του με πράγματα ίσης αξίας, δεν θα ήτανε πλεια ημερομίσθιος εργάτης. Ο κεφαλαιούχος δεν θα τον έπερνε στη δουλειά του επειδή δεν θα μπορούσε να του κλέψει την πλεονάζουσα αξία.\nΟι άνδρες όμως και η γυναίκες που είνε αναγκασμένοι κάνουνε τέτοιες συμφωνίες. Είνει υποχρεωμένες να πουλήσουν την δύναμι-εργασία τους, απέναντι μισθού για να ζήσουνε. Απ’ το άλλο μέρος οι κεφαλαιούχοι τους πέρνουνε στη δουλειά τους με μόνο το σκοπό να βγάλουν κέρδη απ’ τη ράχη τους.\nΟι κεφαλαιούχοι πληρώνουν στους εργάτες τόσο ημερομίσθιο όσο τους φθάνει για να ζήσουν, προσπαθούν όμως να τους κάμουνε να δουλεύουν όσες ώρες περισσότερες μπορούν, μόνο και μόνο για να παράγουν περισσότερη πλεονάζουσα αξία.\nΟι έξυπνοι όμως εργάτες και η εργάτριες δεν θέλουνε πλειά να πουλούνε τη δύναμι-εργασία τους κατ’ αυτόν τον τρόπο. Μέρα με την ημέρα ζητούνε περισσότερο να πληρώνωνται τη σωστή αξία του προϊόντος της εργασίας τους.\n«Βαρεθήκαμε πλεια να είμαστε εμπόρευμα, υποχρεωμένοι να πουλούμε τον εαυτό μας, για μισθό «στην τιμή της αγοράς». Δεν μπορούμε να υποφέρουμε πλειά την αδικία ν απέρνουμε δύο ωρών αξίας πράγματα αντίκρυ σε δέκα ωρών αξίας πράγματα που παράγουμε. Κουρασθήκαμε πλεια ζώντας με τόσο λιγνό μισθό και στοιβάζοντας εκατομμύρια για την καπιταλιστική τάξι».\nΑυτή είνε η πρώτη απαίτησι του Σοσιαλισμού. Να παύσουν πλειά οι εργάτες και η εργάτριες να πουλούν τον εαυτό τους σαν εμπόρευμα. Θέλουμε να είμαστε νοικοκυραίοι των προϊόντων που εμείς παράγουμε, και να κάνουμε δίκαια ανταλλαγή, δηλ. όταν δίνουμε ένα πράγμα, να παίρνουμε κάτι που να έχει την ίση αξία.\nΕσείς και εγώ, δουλεύουμε για τον αφεντικό, επειδή είνε νοικοκύρης του εργοστασίου, του Μεταλλείου, ή του Σιδηροδρόμου. Η Ιδιοκτησία των μέσων της παραγωγής και διανομής, (Εργοστάσια, Γη, Μεταλλεία, Μηχανές, κλπ.) κάμνουν αφεντικούς κεφαλαιούχους και ημερομίσθιους εργάτες σαν εσένα και εμένα.\nΟι Σοσιαλισταί διδάσκουν ότι σ’ όλον τον κόσμον οι εργάτες πρέπει να είνε νοικοκυραίοι (όλοι μαζή) όλων των βιομηχανιών.\nΟταν εσύ και εγώ και οι σύντροφοί μας είμαστε νοικοκυραίοι του εργοστασίου μέσα εις το οποίον δουλεύουμε, δεν θα έχουμε να δίνουμε σε άλλον τα προϊόντα της εργασίας μας.\nΘα είμαστε όλοι μαζή κοινοί νοικοκυραίοι. Η ανταλλαγή των διαφόρων πραγμάτων θα γίνεται ίσα και ίσα.\nΟ Σοσιαλισμός θέλει να μας κάμη σωστούς ανθρώπους, ενώ σήμερα είμαστε εμπόρευμα που πουλιέται και αγοράζεται στο παζάρι, όπως μια αγελάδα, ή ένα ζευγάρι παπούτσια.\nΜΕΡΙΚΑ ΑΚΟΜΑ ΓΙΑ ΤΑ ΚΕΡΔΗ\nΞέρουμε ότι η δύναμι για εργασία ή δύναμι-εργασία είνε εμπόρευμα. Η αξία ενός εμπορεύματος ορίζεται από την αναγκαίαν κοινωνικήν εργασίαν που εμπεριέχεται μέσα σ’ αυτό.\nΑν χρειάζεται τριών ωρών κοινωνική εργασία για να σας δώση τα αναγκαία προς το ζην για μια μέρα, η αξία της δύναμης-εργασίας σας θα είνε τρίωρος αναγκαία κοινωνική εργασία.\nΟσο μεγαλήτερο μισθό παίρνετε λοιπόν, τόσο λιγώτερο κέρδος αφίνετε στον κεφαλαιούχο.\nΑν εκεί που δουλεύετε 7 ώρες σας αναγκάσουν να δουλεύετε 10 ώρες, τότες ο κεφαλαιούχος θα βάζη στην τσέπη του και τα πράγματα που θα κατασκευάζετε στες παραπανίσιες εκείνες 3 ώρες.\nΟλοι παραπονούνται για την ακρίβεια της ζωής. Πολλοί πιστεύουν ότι άμα εφθηνήνουν τα πράγματα η κατάστασίς μας θα καλλιτερεύση. Θαρρούν πως όταν φθηνήνη η ζωή θα περισσεύσουμε ένα μέρος απ’ τον μισθό μας. Δεν σκέπτουνται ότι οι κεφαλαιούχοι αμέσως θα ξεπέσουν τα μεροκάματά μας.\nΓια να εξηγηθώ καλλίτερα δίνω το ακόλουθο παράδειγμα. Ας υποθέσουμε πως η Δημαρχία του Σικάγου αγοράζει όλα τα σπήτια, φάρμες και όλα τα κτίρια, και έτσι γίνεται νοικοκυρά ολόκληρου του Σικάγου.\nΑς δούμε τώρα αν αυτό θα ωφελήση τους εργάτες ή μάλλον τους κεφαλαιούχους;\nΟλοι ξέρουμε ότι όταν η ζωή είνε φθηνή σ’ ένα μέρος, όλοι οι εργάτες και η εργάτριες τρέχουν προς τα εκεί για να βρουν δουλειά, δηλαδή για να πουλήσουν την δύναμι-εργασία τους. Εχουν την ιδέα ότι βρίσκονται δουλειά σε μέρος που η ζωή κοστίζει φθηνά, θα περισσεύσουν χρήμα, και έτσι ίσως γίνουν και αυτοί κεφαλαιούχοι.\nΔέτε όμως τι συμβαίνει. Εξ αιτίας της φθήνειας της ζωής οι εργάτες πλημμυρίζουν στο Σικάγο. Αρχίζει αμέσως συναγωνισμός ανάμεσα στους εργάτες για δουλειά. Τι συμβαίνει τότε; Η τιμή της δύναμις-εργασίας ξεπέφτει. Ποιος αγοράζει την δύναμι-εργασία; Οι κεφαλαιούχοι.\nΠοιος ωφελιέται λοιπόν; Οι εργάτες ή οι Κεφαλαιούχοι; Αυτό είνε το κατάντημα.\nΔεν βλέπετε τι συμβαίνει στην Αλάσκα; Γιατί δεν πηγαίνουν οι κεφαλαιούχοι να κάμουνε Εργοστάσια εκεί; Επειδή η ζωή είνε ακριβή. Κατά συνέπειαν το ατσάλι που θα κατασκευάζανε στην Αλάσκα θα κόστιζε ακριβώτερα από εκείνο που κατασκευάζουνε στα Χαλυβουργεία Βηθλεέμ και Γκάρρυ, και συνεπώς θα έμνησκε απούλητο εξ αιτίας του συναγωνισμού.\nΕχουμε ειδήσεις απ’ την Γουατεμάλα, ότι Εργοστασιάρχαι Βαμβακοϋφαντουργείων διαλέγουνε μέρη για να κτίσουνε Εργοστάσια εκεί. Οι κάτοικοι της Γουατεμάλας μπορούνε να ζήσουνε με πολύ μικρά μεροκάματα. Σχεδόν όλοι τους έχουνε δικές τους καλύβες και σπητάκια. Το κλίμα είνε ζεστό και συνεπώς δεν ξοδεύουνε πολλά χρήματα σε φορέματα και σε καύσιμο ύλη.\nΥπάρχουν δένδρα που δίνουν ψωμόκαρπο, δηλαδή έτοιμο ψωμί. Υπάρχουν βανάνες άφθονες. Συνεπώς δεν χρειάζουνται σιτάρι, ούτε αλεύρι, ούτε καν μαγειρεύουν. Γι’ αυτό οι κάτοικοι της Γουατεμάλας μπορούν να ζήσουν με μεροκάματο 10 έως 12 σέντσια την ημέρα.\nΑν μπορούσαν λοιπόν οι κεφαλαιούχοι να συνηθίσουν τους Γουατεμαλαίζους να δουλεύουν όσο και οι Αμερικανοί, τότες η χώρα εκείνη θα ήτανε ο Παράδεισος για τους κεφαλαιούχους.\nΟταν λοιπόν οι κεφαλαιούχοι αγοράσουνε η γη και αναγκασθούνε οι κάτοικοι να δουλεύουνε για μεροκάματο για να ζήσουνε, τότε όλοι οι κεφαλαιούχοι θα τρέξουνε εκεί για να κτίσουνε Εργοστάσια.\nΟπως και αν εξετάσω το πράγμα δεν βλέπω λοιπόν εγώ κανένα τρόπο που να ωφελιέται ο εργάτης απ’ τη φθήνεια της ζωής, αφού μαζύ μ’ αυτή φθηναίνουν και τα μεροκάματα.\nVI. ΥΨΗΛΕΣ ΤΙΜΕΣ ΚΑΙ ΜΟΝΟΠΩΛΙΑΚΕΣ ΤΙΜΕΣ\nΕίδαμε τι σημαίνουν χαμηλές τιμές, και κατά πόσον ωφελιέται απ’ αυτές ο εργάτης. Ανακαλύψαμε ότι εξ αιτίας του συναγωνισμού μεταξύ εργατών για δουλειά, τα μεροκάματα ξεπέφτουν (όταν φθηναίνουν η τιμές) ώστε μόλις να αντικρύζουν τες ανάγκες της ζωής.\nΑς ξανακουβεντιάσουμε για την ανταλλαγή των εμπορευμάτων. Οταν η αξία των αναγκαίων προς το ζην ανεβαίνει, λ.χ. γίνεται δύο φορές ακριβώτερη, τότε και η αξία της δύναμις-εργασίας σας και εκείνη διπλαίνει.\nΑς υποθέσουμε τώρα ότι η αξία των προς το ζην (τροφή, ρούχα, κατοικία) εδιπλασιάσθηκε, το μεροκάματό σας όμως έμεινε το ίδιο.\nΟι μεταρρυθμιστές θα σας πούνε αμέσως ότι ο μπακάλης, ο χασάπης, ο υφασματάς, ο νοικοκύρης, σας εκμεταλλεύονται. Θα σας πούνε ότι ο παραφέντης σας, σας εκμεταλλεύεται, οι δε άλλοι απλούστατα σας κλέβουν.\nΟταν το μεροκάματό σας δεν ανεβαίνει σύμφωνα με την ακρίβεια της ζωής, αυτό θα πη ότι ο αφεντικός σας δεν σας πληρώνει πεια την αξία της δύναμης-εργασίας σας. Διότι η αξία της δύναμης-εργασίας σας καθορίζεται απ’ την αξία της τροφής, των ρούχων, του ενοικίου, κλπ.\nΜη νομίζετε ότι επειδή το νοίκι είνε ακριβό, ή η τροφή κοστίζει πολύ, ότι σας κλέβουν όταν πληρώνετε γι’ αυτά. Οταν ακριβαίνουν αυτά, ανεβαίνει και το μεροκάματό σας. Μόνον δε όταν το μεροκάματό σας εξισούται με τα έξοδα αυτά, μόνον τότε πληρώνεσθε την αξία της δύναμης-εργασίας σας δίκαια.\nΠιθανόν καμμιά φορά να υπάρχη έλλειψις εργατών. Τότε τα μεροκάματά σας είναι ακριβά. Ελλειψις ή περίσσευμα οποιουδήποτε εμπορεύματος είνε η αιτία που ανεβαίνει ή κατεβαίνει η τιμή του πολλές φορές.\nΤο μονοπώλειο όμως μόνον κάνει να ανταλλάσσεται ένα πράγμα σε τιμή ανώτερη από την αξία του για απροσδιόριστο χρονικό διάστημα.\nΕπαναλαμβάνω. Ο Μεταρρυθμιστής λέγει: Ο εργάτης πέρνει το μεροκάματό του. Ο παραφέντης του τον εκμεταλλεύεται. Οταν δε πηγαίνει να αγοράση παπούτσια, τροφή, κρέας, ρούχα, κτλ. Τα βρίσκει ακριβώτερα αφ’ ότι μπορεί να πληρώσει γι’ αυτά. Ώστε, λέγει ο μεταρρυθμιστής, οι έμποροι εκμεταλλεύονται κι αυτοί τον εργάτη.\nΔεν χωρεί το μυαλό του ότι η αξία του μισθού καθορίζεται από το κόστος της ζωής.\nΔεν πληρώνονται όλοι οι εργάτες ούτε όλες οι εργάτριες την αξία της δύναμης-εργασίας τους. Μερικοί πληρώνουνται κάτι περισσότερο από την αξία της δύναμης-εργασίας τους. Γνωρίζω ένα κορίτσι που δουλεύει σ’ ένα μεγάλο Κατάστημα για 5 δολλάρια την εβδομάδα. Με 5 δολλ. εβδομαδιάτικο είνε αδύνατο βέβαια να τραφή, να ντυθή και να πληρώση νοίκι. Ο αδελφός της πέρνει 18 δολλ. την εβοδμάδα. Τα έξοδά του είνε ολιγώτερα από 18 δολλ. Κατά συνέπειαν βοηθεί την αδελφή του στα έξοδά της.\nΠοτές άνθρωπος δεν μπορεί να ζήση για πολύν καιρόν με μισθόν που δεν αντικρύζει τα έξοδά του. Πρέπει να ζητήσει βοήθεια από κάπου. Οι συγγενείς που είνε πειο ευτυχείς θα τον βοηθήσουνε για να σταθή στα πόδια του. Χιλιάδες οικογένειες πέρνουνε βοηθήματα από καιρού εις καιρόν από Φιλανθρωπικά Σωματεία, εις τρόπον ώστε η εργατική τάξι μόλις πληρώνεται την αξία της δύναμης-εργασίας της. Με άλλα λόγια η στρατιά των εργατών πέρνει αρκετά για να παραγάγη καινούργιους εργάτες γι’ αύριο και για είκοσι χρόνια αργότερα.\nΑιτία που τα μεροκάματα είνε τόσο χαμηλά ώστε μόλις να μπορή κανείς να ζη είνε οι άεργοι που αγωνίζονται να βρούνε δουλειά.\nΕίδαμε παραπάνω ότι αύξησις του κόστους της ζωής ακολουθείται από αύξηση του μεροκάματου. Κατά συνέπεια αν πρέπει να μη θυμώνουμε με τον μπακάλη, τον χασάπη, ή τον νοικοκύρη, αλλά με τον αφεντικό μας που δεν ανεβάζει τον μισθό μας. Είμαστε αναγκασμένοι να ζητάμε υψηλότερο μισθό για να μπορέσουμε να ζήσουμε.\nΥψηλές τιμές όμως δεν θα πη πάντοτε ότι η αξία της τροφής, των ρούχων κλπ. περίσσευσε. Πολλές φορές σημαίνει ότι ο χρυσός (δηλαδή το μέτρον της ανταλλαγής) ξέπεσε σε αξία.\nΟλα γενικώς τα πράγματα έχουν μια τάσι σε ξεπεσμό της αξίας τους, επειδή τα τελευταία χρόνια, εξ αιτίας των μηχανικών εφευρέσεων, ολιγώστευσεν η ανθρώπινη εργασία, ήτις εμπεριέχεται σ’ αυτά. Η αξία του χρυσού ξεπέφτει πολύ γρηγορότερα από την αξία του κρέατος, των παπουτσιών, του ψωμιού και των ρούχων.\nΤο κόστος της ζωής ξεπέφτει, αλλά πολλή γρηγορότερα ξεπέφτουν οι μισθοί. Από τότε που ο χρυσός (και οι μισθοί) ξέπεσε περισσότερο από τ’ άλλα χρήσιμα πράγματα της ζωής, ανταλλάσσεται με λιγώτερα απ’ αυτά. Με ένα Δολλάριον αγοράζει κανείς σήμερα λιγώτερο κρέας παρά όσο αγόραζε πέντε χρόνια προτήτερα.\nΟι Μεταρρυθμιστές φωνάζουν για φθηνότερες τιμές, οι επαναστάτες όμως ζητούν υψηλότερους μισθούς, (την αξία της δύναμης-εργασίας τους) σε όλα τα μέρη της γης που ο χρυσός είνε το μέτρο της ανταλλαγής.\nΕργάζονται επίσης για την κατάργηση αύριο της μισθοδουλείας. Παντού βλέπουμε τους μισθούς ν’ ανεβαίνουν βραδέως για να μπορέση η εργατιά ν’ ανταποκριθεί στο κόστος της ζωής.\nΑνησυχούμε για τις υψηλές τιμές, ενώ η τιμές ονομαστικώς μόνος είνε υψηλότερες από πριν. Η αξία του χρυσού (και των μισθών) εξέπεσε πολύ, επειδή δε η αξία των άλλων πραγμάτων δεν εξέπεσε στο ίδιο σημείο, γι’ αυτό ο Χρυσός αγοράζει λιγώτερα πράγματα.\nΕιμπορεί να παίρνουμε ίσως το ίδιο ποσόν Δολλαρίων την εβδομάδα, η αξία όμως των Δολλαρίων αυτών εξέπεσε. ΣΗΜΕΡΟΝ οι μισθοί μας έχουν ξεπέσει. Εκτός αν μας δώσουν αρκετά ώστε να μπορούμε ν’ αγοράσουμε τα αναγκαία προς το ζην, σήμερα δεν πληρωνόμαστε την αξία της δύναμης-εργασίας μας.\n1. Τα προς το ζην αναγκαία ακριβαίνουν όταν η ΑΞΙΑ των πραγμάτων υψώνεται. Για να πληρωνόμαστε λοιπόν κ’ εμείς την αξία της δύναμης-εργασίας μας, πρέπει να πάρουμε ανάλογη αύξηση μισθού.\n2. Η αξία του χρυσού (δηλ. και του μισθού) μπορεί να ξεπέσει σε σημείο που να μη αντικρύζη το κόστος της ζωής, (δηλαδή την τιμή της δύναμης-εργασίας μας). Αν λοιπόν δεν πάρουμε αύξησι μισθού, τότε θα πη πως πληρωνόμαστε λιγώτερο από την αξία της δύναμης εργασίας μας.\nVII. ΜΟΝΟΠΩΛΙΑΚΕΣ ΤΙΜΕΣ\nΜου φαίνεται πως, όσο να τελειώσω όσα προηγουμένως είπα, οι Μεταρρυθμιστές διαρκώς σκέπτουνταν να με ρωτήσουν: «Αι καλά. Τι λες όμως για τα Μονοπώλια»;\nΠρώτα-πρώτα, ουδέποτε υπήρξε κανένα απόλυτο και διαρκές Μονοπώλιο. Υπάρχουν Χαλυβουργεία στην Κίνα, στην Ιαπωνία, στο Μεξικό, στην Αγγλία και στην Γερμανία, που θα προμηθεύσουν την Αμερικανική αγορά, αν ειμπορούν να κάμουν πειο φθηνές τιμές. Σήμερα μάλιστα η Κίνα προμηθεύει σιδηροδρομικές γραμμές (ράλια) στην Καλιφόρνια, σε τιμή πολύ φθηνότερη από τα Αμερικάνικα Χαλυβουργεία.\nΠετρελαιορυχεία υπάρχουν ένα σωρό σε διάφορες άλλες χώρες.\nΥπηρεσίες αυτοκινήτων, ηλεκτρικών κάρρων και αεροπλάνων, διώρυγες, καταρράκτες, κλπ., όλα συναγωνίζονται τους σιδηροδρόμους. Οπου οι σιδηροδρομικοί ναύλοι ακριβαίνουν περισσότερο από ό,τι μπορούν να πληρώσουν τα εμπορεύματα, ο Εργοστασιάρχης φεύγει και πηγαίνει σ’ άλλη πόλι.\nΙσως να υπάρχουν άνθρωποι που να ελπίζουν διαρκές μονοπώλιο, αλλά πάντοτε υπάρχει ο φόβος ότι κάποιος άλλος θα έλθη να τους πάρη τη δουλειά.\nΟυδέποτε άνθρωπος ημπόρεσε να υψώση την γενικήν τιμήν κανενός πράγματος σύμφωνα με την ατομικήν του θέληση, και να πληρωθή την τιμή αυτή. Οποιος μπορεί να κατορθώσει αυτό το πράγμα θα γίνη κύριος όλου του κόσμου.\nΟ Τζων Ροκφέλλερ μπορεί ίσως να υψώση την τιμή του πετρελαίου σε μερικά μέρη, δεν μπορεί όμως να εξαναγκάση τους ανθρώπους να πληρώσουν αυτή την τιμή. Οι μονοπωληταί αυτοί υπόκεινται στους οικονομολογικούς νόμους όπως και οι μισθωτοί εργάται. Κανένας μονοπωλητής δεν ήταν ποτέ τόσο φιλάνθρωπος ώστε να μη γδάρη το εμπόριο και το δημόσιο όσο μπορούσε περισσότερο. Βλέπουμε λοιπόν ότι δεν είνε μόνον η ατομική τους θέληση που κανονίζει τον υψωμό των τιμών.\nΠάντοτε όταν ένας κεφαλαιούχος κατορθώση να καταφέρη ένα μονοπώλιο, άλλοι κεφαλαιούχοι έτοιμοι παραμονεύουν να εφαρμόσουν κάποιο συναγωνιστικό σχέδιο για να του αρπάξουν από τα χέρια την χρυσοτόκον όρνιθα.\nΥπάρχουν βέβαια στες Ην. Πολιτείες μερικά «σχεδόν» μονοπώλια. Μερικά απ’ αυτά κατορθώνουν να πουλούν (ή να ανταλλάσσουν) τα εμπορεύματά τους σε τιμές μεγαλύτερες από την αξία τους. Αλλα απ’ αυτά καταγίνονται στην παραγωγή τροφίμων, άλλα στην κατασκευή ενδυμάτων και άλλα στο κτίσιμο σπητιών.\nΔεν θέλω να πω ότι επειδή κάποιος κατορθώνει να μονοπωλήση ένα πράγμα ότι απαραιτήτως θα υψώση την τιμή του. Θα προσπαθήση βέβαια να κατεβάση το κόστος του, κλείων περιττά Εργοστάσια και βάζοντας σε ενέργεια τελειότερα μηχανήματα να λιγοστεύση την ανθρώπινη εργασία που εμπεριέχεται στο προϊόν αυτό. Πολλά μονοπωλούμενα πράγματα πουλιούνται σε τιμή φθηνότερη παρά προτήτερα.\nΟταν ένα μονοπωλούμενο πράγμα ανταλλάσσεται στο κόστος του, σύμφωνα με την νέα μέθοδο παραγωγής η τιμή του θα είνε φθηνότερη. Πολλοί φίλοι με βεβαιώνουν ότι το πετρέλαιο σήμερα είνε φθηνότερο παρά είκοσι ή τριάντα χρόνια πριν, προτού ακόμη ο Ροκφέλλερ διοργανώση το οκταπόδι του. Αν ένας μονοπωλητής εξακολουθεί να πουλή ένα πράγμα στην ίδια τιμή, κάμνει μεγάλα κέρδη, διότι το κόστος του πράγματος εκείνου εξέπεσε ίσως κατά 50 τα εκατό.\nΤώρα ας πάρουμε ένα έκτακτο παράδειγμα για να ιδούμε ποιος πληρώνει την ύψωσι της τιμής όταν ένα φανταστικό οκταπόδι διπλασιάση την τιμή των πραγμάτων.\nΑς υποθέσουμε ότι δύο μεταλλωρύχοι πέρνουνε 5 δολλ. μεροκάματο εργαζόμενοι σ’ ένα μεταλλείο χαλκού στην Αλάσκα. Πέντε δολλάρια την ημέρα μόλις τους φθάνουν να ζήσουν κάπως υποφερτά, στην παγωμένη Αλάσκα. Εκείνος που εμπορεύεται στην Αλάσκα τα τρόφιμα και τα ενδύματα έχει σχεδόν το μονοπώλιο.\nΑς υποθέσουμε ότι ο άνθρωπος αυτός διπλασιάζει τες τιμές για λίγο καιρό. Αμέσως το κόστος της ζωής ανεβαίνει στα 10 δολλάρια την ημέρα.\nΟ νοικοκύρης του μεταλλείου θ’ αναγκασθή να διπλασιάση το μεροκάματο των μεταλλωρύχων, αν πρόκειται αυτοί να πληρώνονται όπως και πριν την αξία της δύναμης-εργασίας τους. Θα πρέπει να τους πληρώνει 10 δολλ. μεροκάματο αν θέλη να δουλέψουνε και αύριο. Αν ο νοικοκύρης του μεταλλείου βρίσκει ότι 10 δολλ. μεροκάματο δεν του αφήνει τίποτε κέρδος, θ’ αρνηθή ν’ ανεβάση τα μεροκάματα και θα προτιμήση να κλείση το μεταλλείο του. Οι μεταλλωρύχοι θα φύγουνε απ’ την Αλάσκα και ο κύριος Μονοπωλητής θα μείνη χωρίς πελατεία. Τον υπολογισμό αυτόν πρέπει πάντα να τον κάμη κάθε ένας που λογαριάζει να κάμη μονοπώλιο. Υπάρχει, όπως βλέπετε, πάντοτε ο κίνδυνος να σκοτώσει την όρνιθα που του κάμει το χρυσό αυγό.\nΒλέπετε ότι όταν υψώνεται το κόστος της ζωής, πρέπει να υψώνουνται και οι μισθοί, και όταν υψώνουνται οι μισθοί λιγοστεύει το κέρδος του αφεντικού.\nΟ Μονοπωλητής λοιπόν που εδιπλασίασε την τιμή των διαφόρων πραγμάτων, και εξηνάγκασε να διπλασιαστούν τα μεροκάματα, εξαναγκάζει στην πραγματικότητα τον αφεντικό μας να μοιράση τα κέρδη του μαζύ μ’ αυτόν.\nΩστε Μονοπώλιο γενικώς σημαίνει ότι ο μονοπωλητής έχει τη δύναμη να εξαναγκάση τους αφεντικούς να μοιράσουν μαζί του τα κέρδη του.\nΟ πραγματικός αγών είνε αναμεταξύ του Μονοπωλητού και του Νοικοκύρη του μεταλλείου, ο οποίος θα πράξη ότι ειμπορεί για να «σπάση τα Τραστ».\nΙσως με μια τέτοια περίπτωση ο νοικοκύρης του μεταλλείου μας προσφέρει μεροκάματο 9 δολλ. και εμεί σαν προσπαθήσουμε για λίγο καιρό να ζήσουμε με 9 δολλ. την ημέρα. Δεν θα μπορέσουμε όμως να το καταφέρουμε και θα τον παρατήσουμε, επειδή η πληρωμή θα είνε λιγώτερη από την αξία της δύναμης-εργασίας μας.\nΥπάρχουν πολλοί τρόποι που να καλιτερέψη σήμερα ο εργάτης την θέσιν του. Στο πέμπτο Κεφάλαιον μιλήσαμε για τες χαμηλές τιμές και κατά πόσον αυτές ωφελούνε τον εργάτη. Ανακαλύψαμε ότι, όταν ξεπέφτουνε η τιμές των εμπορευμάτων, ξεπέφτουνε και τα εργατικά ημερομίσθια, εξ αιτίας του συναγωνισμού ανάμεσα στους εργάτες για δουλειά.\nΕίνε αδύνατον σ’ έναν αφεντικό να κατεβάση χωρίς αιτία τα ημερομίσθια των εργατών του, όπως είνε αδύνατο στους Κεφαλαιούχους να ανεβάσουνε τες τιμές χωρίς αιτία.\nΠρέπει να παρουσιασθούν περιστάσεις και συνθήκες ευνοϊκές για τον υψωμό ή τον ξεπεσμόν των τιμών.\nΗ αιτία που ξεπέφτει τα μεροκάματα (δηλ. την τιμή της δύναμης-εργασίας) είνε η Στρατιά των Αέργων.\nΑς μιλήσουμε τώρα καλλίτερα για τους μισθούς.\nΗ δύναμι-εργασία είναι κι’ αυτή εμπόρευμα, όπως το αλεύρι, τα ρούχα κλπ. Η αξία και η τιμή της δύναμης-εργασίας καθορίζονται λοιπόν απαράλλακτα κατά τον ίδιο τρόπο όπως και η αξία και η τιμή κάθε άλλου εμπορεύματος.\nΟι μισθωτοί εργάται πάντοτε προσπαθούν να πάρουν υψηλότερους μισθούς, δηλαδή υψηλότερη τιμή για την δύναμη-εργασία τους.\nΕύκολα λοιπόν καταλαβαίνετε ότι ο μεταλλωρύχος που κατορθώνει ν’ ανεβάση το ημερομίσθι του από $2 στα $3 την ημέρα, αφίνει στον νοικοκύρη του μεταλλείου λιγώτερο κέρδος από πριν. Πέρνει πίσω περισσότερο μέρος του προϊόντος της εργασίας του. Ο σκοπός δε των Σοσιαλιστών, δηλαδή των επαναστατών εργατών και εργατριών, είναι να πέρνη ο εργάτης πίσω την αξία ολόκληρου του προϊόντος της εργασίας του.\nΜερικοί σπουδαίοι οικονομολόγοι είπαν πολλές φορές ότι αύξησις ημερομισθίου δεν ωφελεί τον εργάτη, επειδή ο Κεφαλαιούχος τότες ανεβάζει την τιμή των εμπορευμάτων, σε τρόπον ώστε ο εργάτης της πάλι καταντά στην ίδιαν αναλογίαν.\nΣτο βιβλίο του όμως, Αξία, Τιμή και Κέρδη ο Καρλ Μαρξ λέγει: «Πώς επηρεάζει ο υψωμός των ημερομισθίων τις τιμές των εμπορευμάτων; Μόνο επηρεάζοντας την ισορροπία της προσφοράς και ζητήσεώς των».\n«Είναι αλήθεια ότ η εργατική τάξις ξοδεύει τα μερομίσθιά της και πρέπει να τα ξοδεύει αγοράζοντας τα αναγκαία προς το ζην. Αυξησις λοιπόν των ημερομισθίων θα πη αύξησις του χρήματος που διαθέτουν οι εργάται για αγορά τέτοιων πραγμάτων, και συνεπώς αύξησις της ζητήσεώς των. Μοιραίως τότε οι τιμές των πραγμάτων υψώνονται».\n«Ετσι λοιπόν χωρίς καμμιά υστεροβουλία οι Κεφαλαιούχοι που παράγουν αυτά τα πράγματα βλέπουν να έρχεται αυτομάτως μια αύξησις της τιμής των εμπορευμάτων τους, τόση ώστε να ισορροπή την αύξησι ημερομισθίου που έδωκαν στους εργάτας τους».\n«Υπάρχουν όμως και Καπιταλισταί που δεν παράγουν τίποτε. Διέτε αυτοί τι παθαίνουν. Οταν ανεβαίνουν οι μισθοί, τα κέρδη τους λιγοστεύουν. Η τιμές όμως των εμπορευμάτων τους μένουν στάσιμες για τον λόγον ότι η ζήτησίς τους δεν αύξησε…».\n«Τουναντίον μάλιστα η ζήτησίς τους ξεπέφτει και κατά συνέπειαν ξεπέφτουν και η τιμές τους. Αυτών λοιπόν των Κεφαλαιούχων τα κέρδη ξεπέφτουν…».\n«Οταν προέλθη μια τέτοια διαφορά στο κέρδος του Κεφαλαίου ανάμεσα στης διάφορες Βιομηχανίες τι θα συμβή τότε;».\n«Κεφάλαιον και εργάται θα μεταφερθούν απ’ την Βιομηχανία που δεν αφίνει κέρδος σ’ εκείνην που αφίνει. Αυτό δε θα εξακολουθήση μόνον όσο η προσφορά σ’ αυτή τη Βιομηχανία ισοζυγίση με την ζήτησι, η δε ζήτησις εμπορευμάτων της προηγούμενης Βιομηχανίας ισοζυγίση κ’ εκείνη τότε με την λιγοστευμένη πεια προσφορά της».\n«Οταν φθάσουμε λοιπόν σ’ αυτό το διπλό ισοζύγιο, τότε η αναλογία του κέρδους θα φθάση να είναι πάλι η ίδια όπως και άλλοτε και στης δύο Βιομηχανίες».\n«Επειδή η διαφορά προήλθε από το ότι η ισορροπία ζητήσεως και προσφοράς των εμπορευμάτων εκείνων είχε διαταραχθή, μόλις η ισορροπία αυτή αποκαταστάθηκε πάλι, αμέσως και η διαφορά του κέρδους εξαφανίστηκε. Ελειψε η αιτία, έλειψε και η συνέπειά της».\nIX. ΛΙΓΩΤΕΡΕΣ ΩΡΕΣ ΕΡΓΑΣΙΑΣ\nΣτο κεφάλαιο VI μιλήσαμε για γενική αύξησι των μισθών και γιατί αυτή είναι ωφέλιμη.\nΠώς όμως θα επιτύχουμε την αύξηση αυτήν ;\nΕίναι αλήθεια ότι η εργατική τάξις, ως τάξις, ουδέποτε ωργανώθηκε επαρκώς ώστε να μπορέση να πάρη γενικήν πέρα-πέρα αύξησι της τιμής της δύναμης-εργασίας της, δηλαδή περισσότερο μερτικό απ’ το προϊόν της εργασίας της.\nΕίναι επίσης αλήθεια ότι όταν φθάσουν να έχουν ωργανωθή τόσο καλά οι εργάτες, και να γίνουν συνειδητά εργάτες δεν θα σταθούν ζητώντας αύξησι μισθού αλλά θα καταργήσουν μια για πάντα την μισθοδουλειά.\nΤο Κεφάλαιον όμως έχει εξακολουθητικώς πόλεμο εναντίον των εργατών. Πάντοτες βαστάει τους μισθούς τόσο χαμηλά ώστε μόλις αντικρύζουν το κόστος της ζωής. Κρατάει τις ώρες της εργασίας τόσο πολύ ώστε η σωματικές δυνάμεις των εργατών να εξαντλούνται.\nΚατ’ ανάγκην λοιπόν οι εργάτες διαρκώς προσπαθούν να καλλιτερεύσουν την θέσιν τους, κ’ έτσι βρίσκονται πάντα σε πόλεμο προς τους αφεντικούς.\nΟπου και αν στραφούμε λοιπόν, βλέπουμε ομάδες εργατών να πολεμάνε προς τους Κεφαλαιούχους.\nΔε χρειάζεται φιλοσοφία για να καταλάβει κανείς όι όταν ένας εργάτης ή μία εργάτρια δουλεύει 12 έως 14 ώρες την ημέρα, η σωματικές της δυνάμεις εξαντλούνται και δεν έχει χάλι ούτε να διαβάση ούτε να σκεφθή, πολύ λιγώτερο δε θα δράση επαναστατικώς.\nΕπίσης ξέρουμε εκ πείρας ότι οι μισθοί είνε υψηλότεροι όταν οι εργάσιμες ώρες είνε μόνον οκτώ, παρά όταν είνε 16. Χρειάζονται δύο παρτίδες εργατών να δουλέψουν από 8 ώρες όταν μια μηχανή δουλεύει 16 ώρες την ημέρα.\nΟχι μόνον αναγκαίον, αλλά είνε υψίστης σημασίας να εξακολουθούμε διαρκώς τον αγώνα μας εναντίον των Κεφαλαιούχων.\nΑπό τες νίκες κι’ απ’ τες ήττες μας μαθαίνουμε πόσο δυνατοί ή πόσο αδύνατοι είμαστε. Πολεμώντας διδασκόμεθα τον πόλεμο. Πολλές φορές αγώνες που φαίνονται πως χρεωκοπούν μας δίνουν να καταλάβουμε ότι πρέπει ν’ αλλάξουμε την τακτική του πολέμου μας. Η αλληλεγγύη δε της εργατικής τάξεως στερεώνεται μόνο όταν πολεμούμε και εργαζόμαστε ως τάξις.\nΚαι μικροπόλεμοι ακόμα περιωρισμένων ομάδων εργατών -Κραφτ Γιούνιονς- εναντίον των εργοδοτών κι αυτοί ακόμα δίνουνε καρπούς και δυναμώνουνε την εργατική αλληλεγγύη. Διότι οι μικροπόλεμοι αυτοί των Κραφτ Γιούνιονς, συνήθως τελειώνουν σε αποτυχία, κι έτσι οι εργάτες διδάσκονται ότι μόνο στη Βιομηχανική Ενωση έγκειται η επιτυχία και η νίκη.\nΒεβαίως η απεργίες των Κραφτ Γιούνιονς, δεν είνε πάντοτε αποτυχία, μέρα όμως με την ημέρα η νίκες τους λιγοστεύουν, επειδή ο Βιομηχανικός Πολιτισμός διαρκώς προοδεύει και κάθε νέο χρόνο, καινούργια μηχανήματα, καινούργιες εφευρέσεις αντικαθιστούν τους τεχνίτας.\nΠολλές φορές τεχνίτες εργάτες σε μέρη όπου ήτανε περιζήτητοι κάμανε ενώσεις και βαστάξανε το μονοπώλιο της τέχνης τους, και αναγκάσανε τους αφεντικούς να υψώσουν τα μεροκάματα, και να λιγοστέψουν τες εργάσιμες ώρες. Η νίκες όμως αυτές χρεωστούνται μάλλον στα πλεονεκτήματα της τέχνης, παρά στην εργατική συνείδησι της τάξεώς των.\nΣήμερα σ’ όλα τα μέρη όπου βάσις του νομίσματος είνε ο χρυσός, οι εργάτες ζητούν και πέρνουν αύξησι μισθού. Αυτό γίνεται επειδή ξεπέφτει η αξία του χρυσού, και συνεπώς το χρήμα ανταλλάσσεται με λιγώτερα πράγματα από πριν, διότι η τιμή των εμπορευμάτων ακριβαίνει, και το κόστος της ζωής ανεβαίνει.\nΟι εργάτες αυτοί πέρνουνε υψηλώτερους μισθούς, επειδή η ζωή κοστίζει περισσότερο. Για τους Κεφαλαιούχους το πράγμα αυτό μοιάζει σαν όταν ένας έχει ένα άλογο και αναγκάζεται να ξοδεύει περισσότερα τον καιρό που ακριβαίνει το κριθάρι, για να διατηρήση το ζώο του στες δυνάμεις του.\nΗ νίκη αυτή των εργατών δεν μπορεί ν’ αποδοθή στην εργατική συνείδησι τάξεως, μολαταύτα όμως κι αυτή είνε ωφέλιμη, επειδή κάθε τέτοια μάχη ξυπνάει μέσα στο μυαλό των εργατών την συνείδησι τάξεως.\nΤα σημερινά μηχανήματα, αντικαθιστούν μέρα με την ημέρα περισσότερους εργάτας, είτε τεχνίτας είτε ατέχνους.\nΟι τεχνίται εργάται ρίχνονται έτσι στην τάξι των ατέχνων και οι άτεχνοι στην τάξη των αέργων. Ετσι δε, λίγο κατ’ ολίγο, οι εργάτες αναγκάζονται ν ασυναγωνίζονται αναμεταξύ τους για ψωμί. Καμμιά δύναμι στον κόσμο δεν μπορεί να σταματήσει την πρόοδο των αυτόματων μηχανημάτων, που είνε από της λαμπρότερες εφευρέσεις του ανθρώπινου γένους, και που προορίζονται ν’ απελευθερώσουν μια μέρα την ανθρώπινη κοινωνία από την χειρονακτική εργασία.\nΠρέπει λοιπόν ν’ αγωνιζόμαστε σήμερα και αύριο. Και ο αγώνας θα γίνεται αγριώτερος μέρα με την ημέρα.\nΚαθημερινώς ρίχνουνται στην τάξι των αέργων χιλιάδες εργατών και εργατριών. Πρέπει λοιπόν να λιγοστέψωμε τον αριθμό των αέργων.\nΚάμνοντας Βιομηχανικές Ενώσεις να λιγοστέψωμε τες εργάσιμες ώρες. Οταν επιτύχουμε το οκτάωρο της εργασίας, αυτό θα πη ότι δίνουμε δουλειά σε χιλιάδες νέους εργάτες και εργάτριες που υποφέρουν από αργία.\nΟσο δε λιγώτεροι εργάται υπάρχουν άεργοι, τόσο λιγοστεύει ο αναμεταξύ μας συναγωνισμός και συνεπώς οι μισθοί μας ανεβαίνουν. Γι’ αυτό λοιπόν πρέπει να λιγοστεύουμε τον αριθμό των αέργων.\nΛιγοστεύοντας της ώρες εργασίας, βρίσκουμε λίγη ώρα να διαβάσουμε, να διασκεδάσουμε, να οργανωθούμε και να διδαχθούμε, κι έτσι να επιτύχουμε ακόμα καλλύτερους μισθούς σ΄ όλη την Αμερική.\nΕπαναλαμβάνω: Τα μηχανήματα των νέων εφευρέσεων ρίχνουνε καθημερινώς χιλιάδες εργάτες στην Στρατιά των Αέργων. Οταν η εργάσιμες ώρες είνε λιγώτερες, τότε θα υπάρχη εργασία για περισσότερους εργάτας και περισσότερες εργάτριες, κι έτσι οι μισθοί θα κρατούνται υψηλά. Επίσης δε μ’ αυτό τον τρόπο αναπτύσσεται το πολεμικό πνεύμα του εργάτη, η αλληλεγγύη, και η εργατική συνείδησις τάξεως.\nΠλημμυρίστε εργάτες τον κόσμο με της ψήφους σας. Εκλέξετε τους συντρόφους σας που τους γνωρίζετε, που δουλεύουν μαζή σας, σε κάθε κυβερνητική θέσι. Καταλάβετε έτσι κάθε έδρα, για να έχετε υπό την κατοχή σας τα δικαστήρια και τον στρατό, για να έχετε υπό τον έλεγχό σας και τας διαταγάς σας τα οπλοστάσια, και την αστυνομία, να κάμετε εσείς τους νόμους, και να βοηθήτε τους συντρόφους σας εργάτας.\nΔιοργανωθήτε λοιπόν ΒΙΟΜΗΧΑΝΙΚΩΣ. Οταν πάρετε στην κατοχή σας την Κυβέρνηση, δηλαδή την Πολιτική Εξουσία, θα δώσετε την τελευταία μάχη στον Καπιταλισμό, και θα υπογράψετε την εις θάνατος καταδίκης της Μισθοδουλείας.\n Σημ. ΚΟΜΕΠ: Εννοεί την εργατική δύναμη.\n Σημ. ΚΟΜΕΠ: Εννοεί την πραγματική αξία.\n Για να εξηγήσουμε το πώς γενικώς προέρχονται τα κέρδη, πρέπει ν’ αρχίσουμε από το θεώρημα ότι, συνήθως, τα εμπορεύματα πουλιούνται στην αληθινή τους αξία και ότι τα κέρδη βγαίνουν μέσα από την τιμή στην οποία πουλιούνται, δηλαδή αναλόγως του ποσού εργασίας που εμπεριέχεται μέσα σ’ αυτά.Αν δεν μπορείτε να δώσετε εξήγησι στα κέρδη, σύμφωνα μ’ αυτή την υπόθεση, είνε αδύνατο να μπορέσετε να δώσετε άλλη εξήγησι.\n Σημ. ΚΟΜΕΠ: Εννοεί την υπεραξία.\n Σημ. ΚΟΜΕΠ: Εννοεί τη μισθωτή εργασία.\n Σημ. ΚΟΜΕΠ: Εννοεί την ταξική συνείδηση.\nEχουμ’ αρχηγό βαρβάτο Σπρώξε μας και παρακάτω μέχρ...


NewsIT / Εγκλημα / Τα δαχτυλικα του αποτυπωματα τον συνδεουν με γιαφκα των Πυρηνων στο Βολο\n19.05.2011 | 21:02\n– Οι έρευνες στο πατρικό του στον Χολαργό δεν έδειξαν νέα στοιχεία\n– Ο ρόλος των κλεμμένων οχημάτων που οδηγεί στο συμπέρασμα ότι ίσως σχεδίαζαν απόπειρα\n– Εντόπισαν τα κινητά με τα οποία μιλούσε και ψάχνουν τους κατόχους τους\nΣύμφωνα με πληροφορίες, τα δακτυλικά αποτυπώματα του νεαρού ταυτοποιήθηκαν με αποτυπώματα που βρέθηκαν σε γιάφκα στο Βόλο που είχαν εντοπίσει οι αξιωματικοί της Αντιτρομοκρατικής τον Μάρτιο του 2011 και η οποία όπως είχαν δείξει τότε τα στοιχεία ανήκε στη Συνωμοσία των Πυρήνων της Φωτιάς.\nΔιαβάστε τι είχαν εντοπίσει στη γιάφκα στο Βόλο\nΠερίπου 3 ώρες μετά την δημοσιοποίηση της φωτογραφίας του δράστη της αιματηρής συμπλοκής με αστυνομικούς στην Πεύκη η αστυνομία κατάφερε να ανακαλύψει ποιός είναι. Δεν δημοσιοποιεί όμως ακόμα τα στοιχεία του προκειμένου να κάνει έρευνες στο περιβάλλον του. Το μόνο που έχει γίνει γνωστό είναι οτι είναι 21νος ετών. Αυτό βέβαια που λένε οι αστυνομικοί είναι οτι από τον τρόπο που αντέδρασε τόσο ο ίδιος όσο και ο συνεργός του ο οποίος διαφεύγει δείχνουν οτι η νέα γενιά τρομοκρατών είναι ετοιμοπόλεμη και αδίστακτη.\nΜέχρι και τώρα ο νεαρός αρνιόταν να αποκαλύψει την ταυτότητά του και μάλιστα αρχικά είχε δώσει ψεύτικο όνομα που ανήκει σύμφωνα με πληροφορίες ανήκουν σε άτομο του αντιεξουσιαστικού χώρου. Nοσηλεύεται φρουρούμενος στον ΕΡΥΘΡΟ. ‘Οταν τον ρώτησαν τα στοιχεία του, τους είπε οτι ονομάζεται «Γιώργος Σ.».\nΗ αστυνομία έχει ήδη προχωρήσει σε έρευνες στο πατρικό του νεαρού που βρίσκεται στον Χολαργό, αλλά προς το παρόν δεν υπάρχει πληροφορία ότι βρέθηκε κάτι αξιόλογο για έρευνα. Ωστόσο, η αστυνομία γνωρίζει ότι ο νεαρός από τα Χριστούγεννα και μετά δεν μένει στο πατρικό του και για αυτό το λόγο αναζητά το σπίτι στο οποίο διέμενε τον τελευταίο καιρό πιθανότατα μαζί με άλλα άτομα.\nΣύμφωνα με τις μέχρι τώρα πληροφορίες ο νεαρός είναι ιδιαίτερα επιθετικός προς τους αστυνομικούς και για αυτό το λόγο στη φωτογραφία είναι με κλειστά τα μάτια, καθώς σε καμία περίπτωση δεν δείχνει τη διάθεση να συνεργαστεί.\n‘Αρωμα τρομοκρατίας στην επίθεση\nΤο ενδεχόμενο να πρόκειται για έργο μελών ένοπλης οργάνωσης, εξετάζει ανάμεσα στα άλλα η ΕΛΑΣ για το περιστατικό της ένοπλης συμπλοκής στην Πεύκη. Η συμπλοκή σημειώθηκε στις 19.05 το απόγευμα της Τετάρτης στη συμβολή των οδών Επικούρου και Αιόλου στην Πεύκη. (Διαβάστε όλο το χρονικό εδώ)\nΕνα εντυπωσιακό στοιχείο είναι οτι την στιγμή της συμπλοκής και ενώ οι αστυνομικοί είχαν τραυματισθεί, ο ένας από αυτούς βλέποντας τον έναν δράστη να προσπαθεί να κλέψει το περιπολικό, μπήκε ο μισός μέσα σε αυτό και με αυτοθυσία προσπαθούσε να δέσει το χειρόφρενο για να τον αποτρέψει!\nΟι αστυνομικοι απο τα στοιχεια που εχουν συλλεξει μεχρι στιγμης απο την συμπλοκη οδηγούνται στο συμπέρασμα οτι οι δραστες ειναι μελη τρομοκρατικης οργανωσης. Το όπλο που βρέθηκε στο σημείο της συμπλοκής, είναι ένα όπλο μάρκας Glock, με ένα γεμιστήρα και είναι κατά την αστυνομία “καθαρό”.\nΣτη μέση του ο τραυματίας έφερε θήκη για όπλο. Ακριβώς δίπλα βρεθηκε ένα κλεμμένο μηχανάκι στο οποίο πιθανολογείται ότι επέβαιναν οι δύο ύποπτοι που θέλησαν να ελέγξουν οι αστυνομικοί. Είχε κλαπεί στις 16 Μαϊου – δηλαδή προ διημέρου – από την Κυψέλη.\nΤι άλλο βρέθηκε – Το μυστήριο με το μπιτόνι βενζίνης\nΗ πρώτη είναι για την πιθανότητα, ελέω κρίσης, του άδειου ρεζερβουάρ του υπό “απαλλοτρίωση” οχήματος. Σε καμία περίπτωση δεν θα ήθελαν να παραβιάσουν το όχημα που είχαν εντοπίσει και ταίριαζε με τους σκοπούς της μετέπειτα σχεδιαζόμενης χρήσης και να ανάψει αμέσως το κόκκινο λαμπάκι.\nΈνας από τους αστυνομικούς είχε δεχθεί τρεις σφαίρες και φέρει τραύματα στον θώρακα από θραύσματα που τρύπησαν το αλεξίσφαιρο γιλέκο του. Ο άλλος έχει τραύμα από σφαίρα κοντά στον ώμο.\nΗ υπόθεση θεωρούν οτι θυμίζει το σκηνικό που έγινε στην Δάφνη με τον Λάμπρο Φούντα. Το όπλο Glock, τα κλειστά μαγαζιά, η μηχανή μικρού κυβισμού που χρησιμοποίησαν, στρέφουν τις έρευνες και προς την τρομοκρατία.\n“Καθαρά” τα όπλα που βρέθηκαν στο Βόλο – Ετοίμαζαν ληστεία οι “Πυρήνες”;


ΔΟΝΗΤΗΣ ANAL ROTATOR PEARL 7 FUNKTIONEN - BLUE BOX SEXSHOP\nΑρχική Σελίδα ΠΡΟΣΦΟΡΕΣ ΗΜΕΡΑΣ ΔΟΝΗΤΗΣ ANAL ROTATOR PEARL 7 FUNKTIONEN\nFACTOR X 3 SLEEVE ENLAGERΔΟΝΗΤΗΣ ELASTIC ENIGMA 10 DYNAMIC RHYTHMS\nΔΟΝΗΤΗΣ ANAL ROTATOR PEARL 7 FUNKTIONEN (6700004759)\nRabbit δονητής με μήκος 14,5 cm και με διάμετρο 3,3 και 2 cm για τον κόλπο και τον πρωκτό αντίστοιχα. Ο δονητής έχει πέρλες και τέλειοποιείται σε βάλανο. Ο πρωκτικός δονητής έχει συνεχόμενες μπίλιες που δονούνται. Είναι από μαλακό σιλικονούχο υλικό και αδιάβροχος. Μπορείτε να τα χρησιμοποιήσετε και συγχρόνως για περισσότερη ηδονή!


Το προφίλ του υποψηφίου διδύμου των Πρασίνων για την προεδρία της Κομισιόν | Euronews\nΤο προφίλ του υποψηφίου διδύμου των Πρασίνων για την προεδρία της Κομισιόν\nΣε αντίθεση με τους Σοσιαλιστές και τους Συντηρητικούς, οι Πράσινοι έχουν προκρίνει για τις ευρωεκλογές δύο υποψηφίους για την προεδρία της Ευρωπαϊκής Επιτροπής: την Γερμανίδα Σκά Κέλερ και τον Γάλλο Ζοζέ Μποβέ.\nΤο euronews βρέθηκε μαζί τους κατά την προεκλογική τους εκστρατεία στη νότια Γαλλία και αναζήτησε απαντήσεις για το είδος της Ευρώπης που επιδιώκουν.\nΟ Μποβέ γεννήθηκε πριν 60 χρόνια στην περιοχή Ταλάνς, κοντά στο Μπορντό.\nΗ μόλις 32 ετών Φραντσέσκα “Σκα” Κέλερ μεγάλωσε στο Βραδεμβούργο, στην γερμανική πόλη Γούμπεν, που βρίσκεται στα σύνορα με την Πολωνία.\nΟ Μποβέ είναι διάσημος γνωστός στην Γαλλία, αν και από πολλούς χαρακτηρίζεται ως… επαγγελματίας ταραχοποιός. Έγινε παγκοσμίως γνωστός το 1999, όταν συνελήφθη και φυλακίστηκε επί 44 ημέρες για την καταστροφή καταστήματος Mac Donald’s σε ένδειξη διαμαρτυρίας για τα γενετικά τροποποιημένα τρόφιμα.\nΤην ίδια χρονιά, πρωταγωνίστησε στις επεισοδιακές διαδηλώσεις του Σιάτλ, που σήμαναν τη γέννηση του κινήματος κατά της παγκοσμιοποίησης, ενώ το 2002 ήταν από αυτούς που έσπασαν τον κλοιό των Ισραηλινών για να μπουν στο αρχηγείο του πολιορκημένου Αραφάτ, στη Ραμάλα.\n“Ξέρω τον Μποβέ πολύ καλά, θα έλεγα εδώ και σχεδόν 40 χρόνια. Πάντα ήταν έτσι, στην πρωτοπορία. Καταφέρνει να διαμορφώνει με τέτοιο τρόπο τις καταστάσεις, που εμφανίζονται οι υπόλοιποι αναγκασμένοι να τον ακολουθήσουν. Όμως νομίζω ότι είναι κάποιος που δεν επιθυμεί να δρα μόνος του αλλά μαζί με άλλους”, λέει η Μισέλ Βινσέντ.\nΟ Κλοντ Τουρμ, ευρωβουλευτής των Πράσινων, τονίζει: “Ο Ζοζέ Μποβέ είναι φίλος. Είναι κάποιος που άρχισα να εκτιμώ ακόμα περισσότερο τα τελευταία πέντε χρόνια, από τότε που ήρθε εδώ, στο Κοινοβούλιο. Θα έλεγα ότι είναι καλός στην στρατηγική. Ο Ζοζέ είναι από αυτούς που βάζουν στόχους και στην συνέχεια διαμορφώνουν την στρατηγική τους. Αυτή μπορεί να είναι ο διάλογος, αλλά δεν διστάζει να είναι πιο δραστικός, αν παρατηρεί ακινησία. Μου αρέσουν οι πολιτικοί που έχουν στρατηγική, οι άνθρωποι που αγωνίζονται για να προβάλλουν τις ιδέες τους. Ο Ζοζέ είναι ένας από αυτούς, από τους αγαπημένους μου”.\nΗ Κέλερ είναι η μόνη γυναίκα υποψήφια για την προεδρία της Κομισιόν και επίσης η πιο νέα σε ηλικία που διεκδικεί την ανώτατη θέση στην Ευρωπαϊκή Επιτροπή.\nΗ ευρωβουλευτής Ουλρίκε Λούναρεκ εξηγεί: “Νομίζω ότι είναι ωραίο ζευγάρι. Η Σκα, που είναι ακόμα πολύ νέα, φέρνει τη νεανική ορμή. Πραγματικά, εμπνέει εμπιστοσύνη και δείχνει να διαθέτει δύναμη και αντοχή. Αλλά και ο μεγαλύτερος, ο έμπειρος μαχητής Ζοζέ Μποβέ. Για πολλούς, όχι μόνο για τους Πράσινους αλλά και για όσους ζητούν πραγματικά υγιεινό φαγητό, είναι ένας πολύ γνωστός μαχητής. Τον ξέρουν από τότε που πριν 20-30 χρόνια προσπάθησε να ξεριζώσει γενετικά τροποποιημένα φυτά ή όταν διαδήλωνε εναντίον των McDonald’s”.\nΟ Κλοντ Τουρν προσθέτει: “Η Σκα είναι νέα και έμπειρη. Θα πείτε: Πώς μπορείς να είσαι και νέος και έμπειρος; Και όμως, η Σκα ασχολήθηκε με την πολιτική από τότε που ήταν 13, 14 χρονών. Κατά συνέπεια, με δεδομένη την ηλικία της, έχει ήδη εμπειρία 10, 12 ετών. Αυτό την κάνει ένα μοναδικό πρόσωπο. Το άλλο χαρακτηριστικό είναι ότι έχει αρκετή θετική ενέργεια, επομένως είναι για εμένα η κατάλληλη προσωπικότητα”.\nΣε αντίθεση με τους Σοσιαλιστές ή τα άλλα κόμματα, οι Πράσινοι οργάνωσαν διαδικτυακές προκριματικές εκλογές με δικαίωμα ψήφου για όλους τους πολίτες σε όλη την Ευρώπη. Υπό αυτήν την έννοια, οι Πράσινοι μπορούν να ισχυρίζονται ότι πρωτοπορούν.\nΗ Κέλερ δεν έχει την φήμη του Μποβέ αλλά με την υποψηφιότητά της, οι Πράσινοι υποστηρίζουν ότι δίνουν την δυνατότητα στους νέους της Ευρώπης να συμμετάσχουν σε ανώτατο επίπεδο στις πολιτικές συζητήσεις. Και οι δύο υποστηρίζουν ότι το σημερινό παγκόσμιο σύστημα είναι άδικο.\nΕνώ για τον Μποβέ ένα από τα βασικά ζητήματα είναι η κλιματική αλλαγή, η Κέλερ επιμένει την ενίσχυση των δικαιωμάτων των προσφύγων.\nΗ ίδια σχολιάζει: “Νομίζω ότι τα δικαιώματα των προσφύγων είναι ένα θέμα που πηγαίνει στην καρδιά της Ευρωπαϊκής Ένωσης. Μια κοινωνία είναι καλή όταν φροντίζει για τους ανθρώπους που αναζητούν προστασία και δεν έχουν φωνή. Και αυτό δείχνει ότι η ΕΕ κάνει μια μάταιη πολιτική απομόνωσης, προσπαθώντας να κρατήσει μακριά τους πρόσφυγες και τους μετανάστες. Αλλά τους υποσχεθήκαμε προστασία, υπογράψαμε την Συνθήκη της Γενεύης. Είναι υποχρέωσή μας να βοηθήσουμε τους ανθρώπους που αναζητούν προστασία και επίσης θα πρέπει να το εφαρμόσουμε αυτό συγκεκριμένα στα σύνορα αλλά επίσης και εντός της Ευρωπαϊκής Ένωσης”.\nΟ Μποβέ από την πλευρά του λέει: “Για εμένα, ένα από τα πιο σημαντικά ζητήματα θα είναι η κλιματική κρίση, να μπορέσουμε να βρούμε απαντήσεις και να δώσουμε λύσεις επενδύοντας σε ευρωπαϊκό επίπεδο ώστε να οργανώσουμε την ενεργειακή μετάβαση, να αφήσουμε πίσω μας τον άνθρακα. Αν δεν το κάνουμε, οι συνέπειες για τους κατοίκους της Ευρώπης θα είναι δραματικές. Επομένως, χρειαζόμαστε ευρωπαϊκές απαντήσεις και μόνο σε ευρωπαϊκό επίπεδο θα μπορέσουμε να δώσουμε απάντηση στην κρίση”.\nΗ γερμανίδα θα μπορούσε να χαρακτηριστεί μια πιο μετριοπαθής φωνή σε σχέση με τον γάλλο συνυποψήφιό της, που έχει πιο ριζοσπαστικό χαρακτήρα. Αυτό δημιουργεί μια ισορροπία ανάμεσα στους δύο υποψηφίους των Ευρωπαίων Πρασίνων. Ωστόσο, μοιράζονται τα ίδια οράματα οι Γάλλοι με τους Γερμανούς Πράσινους;\n“Δεν έχουμε την ίδια ιστορία, αλλά σήμερα, μετά από 30 χρόνια, οι Γάλλοι και οι Γερμανοί Πράσινοι έχουμε τις ίδιες στρατηγικές. Και οι δύο είμαστε ριζοσπαστικοί στον τρόπο σκέψης, αλλά ρεαλιστές στον τρόπο δράσης”, εξηγεί ο Μποβέ.\nΚαι οι δύο παραδέχονται ότι δεν θα είναι ανάμεσα στους τελικούς υποψηφίους για την προεδρία της Κομισιόν επειδή οι Πράσινοι έχουν μηδαμινές πιθανότητες να αναλάβουν μια από τις πιο σημαντικές θέσεις στο ευρωπαϊκό πολιτικό οικοδόμημα. Αλλά και οι δύο υποψήφιοι επιθυμούν να φέρουν το πράσινο χρώμα στην ευρωπαϊκή προεκλογική εκστρατεία και έχουν τις δικές τους απόψεις για το πώς θα έπρεπε να είναι η Ευρώπη.\nΟ Μποβέ λέει στην κάμερα του euronews: “Σήμερα υπερασπιζόμαστε αξίες που βασίζονται στην κοινή ευρωπαϊκή ταυτότητα, σε θεμελιώδη δικαιώματα. Οι δημοκρατικοί θεσμοί οφείλουν να εφαρμόζονται και στην οικονομία. Οι δημοσιονομικές λύσεις, για παράδειγμα, χρειάζονται ρεαλιστικές ευρωπαϊκές πολιτικές. Για την ακρίβεια, σήμερα υπάρχει μόνο μία λύση: μια ομοσπονδιακή Ευρώπη”.\nΗ Κέλερ από την πλευρά της λέει: “Για εμένα το όνειρο της Ευρώπης είναι επίσης η ιδέα ότι κανένας δεν θα πέσει, κανείς δεν θα βρει τον εαυτό του στο έδαφος αλλά πρέπει να υπάρχει αλληλεγγύη και χείρα βοηθείας. Για αυτό πρέπει να πολεμήσουμε κατά την γνώμη μου. Πρέπει να υπερασπιστούμε αυτές τις αξίες της αλληλεγγύης”.\nΣτην Τουλούζη, στη Νότια Γαλλία, το δίδυμο των Πρασίνων προσπάθησε να δώσει πράσινο χρώμα στην προεκλογική περίοδο ενόψει της 25ης Μαϊου, ημερομηνίες που οι ευρωπαίοι πολίτες καλούνται να προσέλθουν στις κάλπες και να αποφασίσουν για το μέλλον της Ευρώπης.